hotchpotch/miracl-hf-unified huggingface dataset:
พิกก์เทอร์แมน
พิกก์เทอร์แมน () เป็นหอคอยของปราสาททูมเปีย บนเนินทูมเปียในทาลลินน์ เมืองหลวงของประเทศเอสโตเนีย ส่วนแรกของหอคอยสร้างขึ้นระหว่าง ค.ศ. 1360-70 ก่อนที่จะถูกสร้างขึ้นใหม่ (เพิ่มความสูงเป็น 45.6 เมตร) ในตอนปลายคริสต์ศตวรรษที่ 16 หอคอยมีบันได 215 ขั้นซึ่งนำไปสู่ส่วนยอดของหอคอย
หอคอยพิกก์เทอร์แมนตั้งอยู่ติดกับอาคารรัฐสภาเอสโตเนียและธงที่อยู่บนยอดหอคอยที่ความสูง 95 เมตรเหนือระดับน้ำทะเล เป็นหนึ่งในสัญลักษณ์ของรัฐบาลที่ยังใช้กันอยู่
ธงชาติเอสโตเนีย ซึ่งมีขนาด 191×300 เซนติเมตร จะถูกเชิญขึ้นสู่ยอดเสา ประกอบการบรรเลงเพลงชาติ ในเวลาที่ดวงอาทิตย์ขึ้น (แต่ไม่ก่อน 7.00 น.) และลดลงจากเสาเมื่อดวงอาทิตย์ลับขอบฟ้า (แต่ไม่หลัง 22.00 น.) ซึ่งในขณะที่เชิญธงลงนั้นจะมีการบรรเลงเพลง "Mu isamaa on minu arm"
อิลเลียส อิลลาดีส
อิลเลียส อิลลาดีส (; ) เกิดวันที่ 10 พฤศจิกายน ค.ศ. 1986 เป็นนักยูโดชาวกรีก ที่เกิดในประเทศจอร์เจีย
เขาได้รับรางวัลเหรียญทองในรุ่นฮาล์ฟมิดเดิลเวท (81 กก.) ในโอลิมปิกฤดูร้อน 2004 ที่กรุงเอเธนส์ ในขณะที่เขามีอายุได้ 17 ปี อิลลาดีสยังได้รับรางวัลเหรียญทองใน 6 ปีต่อมา ในการแข่งขันเวิลด์แชมเปี้ยนชิป 2010 ที่กรุงโตเกียวในรุ่นน้ำหนักไม่เกิน 90 กก. ด้วยเช่นกัน
ในฐานะของผู้ถือธงชาติของประเทศกรีซ เขาได้รับเกียรติเป็นนักกีฬาคนแรกที่เดินนำขบวนเข้าสู่สนามกีฬารังนกในระหว่างพิธีเปิดการแข่งขันกีฬาโอลิมปิกฤดูร้อน 2008 ในกรุงปักกิ่ง
อิลลาดีสยังเป็นลูกพี่ลูกน้องของแชมป์กีฬาโอลิมปิก ซึ่งเป็นนักยูโดชาวจอร์เจียที่มีชื่อว่าซูรับ ซเวียเดารี
อ่างเก็บน้ำแม่มอก
อ่างเก็บน้ำแม่มอก ตำบลเวียงมอก อำเภอเถิน จังหวัดลำปางตั้งอยู่ หมู่ที่ 7 ตำบลเวียงมอก อำเภอเถิน จังหวัดลำปาง มีเนื้อที่ถึง 10,000 ไร่ กว้าง 2 กิโลเมตร
โบริส โกดูนอฟ
โบริส เฟโดโรวิช โกดูนอฟ (; ; ค.ศ. 1551 - 23 เมษายน ค.ศ. 1605) เป็นผู้สำเร็จราชการแผ่นดินรัสเซีย ระหว่างปี ค.ศ. 1585 ถึง 1598 ในรัชกาลของซาร์ฟิโอดอร์ที่ 1 แห่งรัสเซีย ต่อมาได้ตั้งตนเป็นพระเจ้าซาร์ ขึ้นครองราชย์ระหว่างปีค.ศ. 1598 ถึง 1605 ในประวัติศาสตร์รัสเซียเรียกรัชสมัยของพระองค์ว่า "สมัยแห่งความวุ่นวาย" () ซึ่งเต็มไปด้วยสงครามทั้งภายในและภายนอกอาณาจักร
โบริส โกดูนอฟมีเชื้อสายชาวตาตาร์ ที่อพยพมาจากโกลเดนฮอร์ดไปยังคอสโตรมาในคริสต์ศตวรรษที่ 14 เป็นพระเจ้าซาร์พระองค์แรกที่ไม่ได้สืบเชื่อสายมาจากราชวงศ์รูริค
เรื่องราวของโบริส โกดูนอฟเป็นที่รู้จักจากบทละครของอะเลคซันดร์ พุชกิน "โบริส โกดูนอฟ" ในปี ค.ศ. 1831 ซึ่งดัดแปลงมาจากเรื่อง "แม็คเบ็ธ" ของเชกสเปียร์ และถูกนำมาดัดแปลงเป็นอุปรากร "โบริส โกดูนอฟ" โดยโมเดสต์ มูสซอร์กสกี ออกแสดงครั้งแรกในปี ค.ศ. 1874 เป็นผลงานชิ้นเอกของมูสซอร์กสกีที่ถูกนำมาเล่นซ้ำเสมอมา โดยมีการดัดแปลง และเพิ่มเติมดนตรีอีกหลายครั้งจากลูกศิษย์ของมูสซอร์กสกี คือ นีโคไล ริมสกี-คอร์ซาคอฟ และดมีตรี ชอสตโกวิช
ณิชชาพัณณ์ ชุณหะวงศ์วสุ
ณิชชาพัณณ์ วิเศษไพฑูรย์ หรือชื่อเดิม ณิชชาพัณณ์ ชุณหะวงศ์วสุ และชื่อเดิม วรัญญา เจริญพรสิริสุข เป็นนักแสดงในสังกัดช่อง 3 ล่าสุดเจินได้เข้าพิธีมงคลสมรสกับแน็ต ศุภชัย วิเศษไพฑูรย์ นักธุรกิจเจ้าของฟาร์มกุ้ง ที่โรงแรมแกรนด์ไฮแอท เอราวัณ เมื่อวันที่ 16 มกราคม พ.ศ. 2556 หลังคบหาดูใจกันมา 3 ปี
แม่น้ำอาเร
แม่น้ำอาเร () เป็นสาขาของแม่น้ำไรน์ เป็นแม่น้ำที่ยาวที่สุดที่มีต้นกำเนิดและสิ้นสุดในภายในประเทศสวิตเซอร์แลนด์ แม่น้ำมีความยาวตั้งแต่จุดเริ่มต้นจนถึงจุดบรรจบกับแม่น้ำไรน์ มีความยาวราว 295 กม.
รัฐฟรีบูร์
รัฐฟรีบูร์ () เป็นรัฐของประเทศสวิตเซอร์แลนด์ ตั้งอยู่ทางตะวันตกของประเทศ มีเมืองหลวงของรัฐคือเมืองฟรีบูร์ ชื่อ Fribourg เป็นภาษาฝรั่งเศส ในขณะที่ Freiburg นั้นเป็นภาษาเยอรมัน ใช้เป็นชื่อของทั้งรัฐและเมือง
อุโฆษ จันทร์เรือง
อุโฆษ จันทร์เรือง เกิดเมื่อวันที่ 20 มิถุนายน พ.ศ. 2469 ที่จังหวัดอุทัยธานี เป็นนักแสดงชาวไทย
เขาเป็นบุตรคนที่ 8 ของครอบครัว ได้แสดงในละครเรื่อง "เงือกน้อย" ขณะวัยเพียง 3 ขวบ เขารักในด้านดนตรีและการแสดงมาตั้งแต่เด็ก ในขณะที่เรียนชั้นประถม เขาสามารถเล่นเครื่องดนตรีได้หลายชนิดและต่อเพลงโหมโรงกลอน เพลงกลองโหมโรงได้อย่างชำนาญ บิดาจึงฝากบุตรชายไว้กับ ฯพณฯ หลวงวิจิตรวาทการ อธิบดีกรมศิลปากร เข้าเรียนโรงเรียนศิลปากร จนจบชั้น ม.6 จากนั้นได้ศึกษาต่อที่โรงเรียนเตรียมธรรมศาสตร์ ด้วยบิดาหวังว่าจะเป็นนักกฎหมายตามสายทางของตระกูล แต่เขากลับเลือกเส้นทางงานแสดงและขับร้อง
ในปี พ.ศ. 2488 กุมุท จันทร์เรือง (พี่ชายต่างมารดา) กับ ลัดดา สารตายน ร่วมกันจัดตั้งคณะละคร โดยนำผลงานของหลวงบุณยมานพพาณิชย์เรื่อง "ผกาวดี" มาดัดแปลง โดยมอบหมายให้อุโฆษแสดงเป็นตัวเอกที่ชื่อ ศตานนท์ เขาได้แสดงความสามารถในการขับร้องเพลงและการแสดงจนหลวงบุณยมานพพาณิชย์ยกย่องเขาว่ามีอนาคนอันรุ่งโรจน์ทั้ง 2 ทางอย่างแน่นอน
หลังจากนั้นเขาแสดงในละครเวทีเรื่อง "มนต์นาคราช", "ชายชาติชั่ว" (ต่อมาใช้ชื่อ "ขวัญชีวิต") สร้างจากบทละครดัดแปลงของเฟอเรงค์ โมลนาร์ หลังจากนั้นสุวัฒน์ วรดิลกได้วางตัวให้เขามารับบทพระเอกใน "จำพราก" แต่ก็ระงับไปเพราะนายทุนประสบปัญหา
อุโฆษมีโอกาสแสดงภาพยนตร์เรื่อง "Dead Man's Voice" (พ.ศ. 2495) ของบริษัทยูไนเต็ดอาร์ติสต์ เป็นภาพยนตร์ที่มีนักแสดงไทยและพูดภาษาไทย โดยมีสตูดิโอจากอเมริกาเป็นผู้ออกทุนสร้าง หนังเจรจากการจัดจำหน่ายและเปิดฉายอย่างเงียบมากในเมืองไทย นอกจากละครเวทีแล้ว เขายังเป็นพระเอกละครวิทยุ มีผลงานเด่นคือ "น้ำบ่อทราย" อันเป็นละครวิทยุของ กุมุท จันทร์เรือง
เขาเสียชีวิตเมื่อวันที่ 22 พฤศจิกายน พ.ศ. 2499 จากอุบัติเหตุ ขณะขัยรถมอเตอร์ไซค์บนเส้นทางถนนบางกะปิ อุโฆษขับรถปะทะกับฝูงควายกว่า 100 ตัว และบางตัวขวิดเขา เขาเสียชีวิตด้วยวัยเพียง 30 ปี
ไมค์ วิลเลียมสัน
ไมเคิล เจมส์ "ไมค์" วิลเลียมสัน () นักฟุตบอลชาวอังกฤษ เกิดเมื่อวันที่ 8 พฤศจิกายน ค.ศ. 1983 ปัจจุบันเล่นให้กับสโมสรนิวคาสเซิลยูไนเต็ด เล่นตำแหน่งกองหลัง ก่อนเล่นให้กับนิวคาสเซิล เขาเล่นให้กับพอร์ทสมัธ ใน 27 มกราคม ค.ศ. 2010
การสำรวจโลมาน้ำจืดแยงซี พ.ศ. 2549
การสำรวจโลมาน้ำจืดแยงซี พ.ศ. 2549 () เป็นการสำรวจค้นหานานหกสัปดาห์ระหว่างเดือนพฤศจิกายนและธันวาคม พ.ศ. 2549 ในเมืองอู่ฮั่น ทางตอนกลางของประเทศจีน โดยมีจุดประสงค์ที่จะค้นหาหลักฐานต่อเนื่องซึ่งระบุการมีอยู่ของโลมาแม่น้ำแยงซีเกียงซึ่งใกล้สูญพันธุ์ การสำรวจดังกล่าวอยู่ภายใต้การกำกับของสถาบันชลชีววิทยาในอู่ฮั่นและมูลนิธิสัญชาติสวิส baiji.org และมีชื่อเสียงที่การสำรวจสิ้นสุดลงโดยไม่พบเห็นโลมาแม่น้ำแยงซีเกียงแ้ม้แต่ตัวเดียว จึงประกาศว่าสปีชีส์ดังกล่าวได้สูญพันธุ์ไปแล้ว
นักวิทยาศาสตร์ได้เดินทางไปพร้อมกับเรือวิจัยสองลำเป็นระยะทางเกือบ 3,500 กิโลเมตรจากอี๋ชางไปยังเขื่อนสามผา ก่อนจะมุ่งหน้าต่อไปยังเซี่ยงไฮ้และสามเหลี่ยมปากแม่น้ำแยงซี ก่อนจะเดินทางกลับโดยใช้เส้นทางเดิม พวกเขาได้ใช้อุปกรณ์การสังเกตสมรรถภาพสูง และไมโครโฟนใต้น้ำในความพยายามที่จะค้นหาโลมาสักตัว
หัวหน้ามูลนิธิ baiji.com และผู้ร่วมให้การสนับสนุนโครงการ ออกัส ฟลูเกอร์ ได้รายงานว่า "มีความเป็นไปได้ที่ว่าเราจะพลาดโลมาไปสักตัวสองตัว" อย่างไรก็ตาม ถึงแม้ว่าโลมาจะยังมีชีวิตอยู่จำนวนน้อยจริง ก็แทบจะเป็นไปไม่ได้ที่พวกมันจะมีชีวิตรอดได้ในระยะยาว "มันเป็นโศกนาฏกรรม เป็นความสูญเสีย ไม่ใช่เพียงสำหรับจีนเท่านั้น แต่เป็นของโลกทั้งใบ"
อย่างไรก็ตาม ยังมีความหวังสำหรับสปีชีส์ดังกล่าว วาง ลีมิน ผู้อำนวยการกองทุนสัตว์ป่าโลกสำนักงานอู่ฮั่น ได้กล่าวว่า "ข้อเท็จจจริงที่ว่าคณะสำรวจไม่พบโลมาแม่น้ำแยงซีเกียงเลยแม้แต่ตัวเดียวระหว่างการสำรวจคราวนี้ไม่จำเป็นจะต้องหมายความว่าสปีชีส์ดังกล่าวสูญพันธุ์หรือแม้แต่ 'สูญพันธุ์ชะงัด' เนื่องจากการสำรวจกินระยะทางค่อนข้างไกลและใช้เวลาสำรวจน้อยเกินไป ... อย่างไรก็ตาม เราเป็นกังวลอย่างมาก แม่น้ำแยงซีได้ถูกลดคุณภาพลงอย่างมาก และเราพบโลมาหัวบาตรหลังเรียบลดน้อยลงกว่าในอดีตมาก"
รายงานการสำรวจได้รับการตีพิมพ์ออนไลน์ทางวารสารไบโอโลจีเล็ทเทอรส์เมื่อวันที่ 7 สิงหาคม พ.ศ. 2550 ซึ่งผู้เขียนได้ระบุว่า: "เราไม่มีทางเลือกนอกจากสรุปว่าไป๋จีมีแนวโน้มว่าจะสูญพันธุ์ไปแล้ว โดยมีความเป็นไปได้ว่าเป็นผลมาจากการประมงท้องถิ่น แม้ว่ามันจะไม่ใช่ปลาเป้าหมายแต่ติดมากับเครื่องมือประมงก็ตาม ..."
แดร์เรน เบนต์
ดาร์เรน แอชลี่ย์ เบนท์ () เกิดเมื่อวันที่ 6 กุมภาพันธ์ ค.ศ. 1984 เป็นนักฟุตบอลชาวอังกฤษเชื้อสายจาเมกา ปัจจุบันเล่นให้กับดาร์บี้ เคาน์ตี้ ในตำแหน่งกองหน้า
เฟรเซอร์ แคมป์เบลล์
เฟรเซอร์ ลี แคมป์เบลล์ เกิดเมื่อวันที่ 13 กันยายน 1987 นักฟุตบอลชาวอังกฤษ ปัจจุบันเล่นในตำแหน่งกองหน้าให้กับสโมสรฟุตบอลฮัลล์ซิตี โดยเขาเคยเล่นให้กับแมนเชสเตอร์ยูไนเต็ด และเล่นกับทอตแนมฮ็อตสเปอร์ แบบยืมตัวในปี 2008-09 ฤดูกาล
จเร เชิญยิ้ม
จเร เชิญยิ้ม ชื่อจริง จเร ผ่องอินทรกุล เกิดปี พ.ศ. 2499 เป็นศิลปินตลกชาวไทย เป็นน้องชายของ โน้ต เชิญยิ้ม และมีน้องชายอีกหนึ่งคนคือ จ๊อด เชิญยิ้ม เล่นตลกคณะเชิญยิ้มด้วยกัน มีอีกชื่อหนึ่งในคณะว่า น้าฝืด
สโมสรฟุตบอลแบล็กพูล
สโมสรฟุตบอลแบล็กพูล () เป็นสโมสรฟุตบอลอังกฤษ ก่อตั้งเมื่อปี ค.ศ. 1887 จากเมืองชายทะเลแลนคาเชียร์ ในแบล็กพูล สโมสรได้ร่วมเข้าแข่งขันในพรีเมียร์ลีก ฤดูกาล 2010-11 ซึ่งถือเป็นลีกอาชีพสูงสุดในอังกฤษ ปัจจุบันผู้จัดการทีมคือ เอียน ฮอลโลเวย์ ที่เริ่มเข้าดูแลทีมตั้งแต่เดือนพฤษภาคม ค.ศ. 2009 สามารถนำทีมเข้าสู่พรีเมียร์ลีกในฤดูกาลแรกของเขา
สโมสรฟุตบอลแบล็กพูล ติดอยู่ในอันดับ 25 ในการจัดอันดับสโมสรอังกฤษที่ประสบความสำเร็จที่สุดตลอดกาล
การเลือกตั้งสมาชิกสภาผู้แทนราษฎรกรุงเทพมหานคร เขต 2 แทนตำแหน่งที่ว่าง พ.ศ. 2553
การเลือกตั้งสมาชิกสภาผู้แทนราษฎรกรุงเทพมหานคร เขต 2 แทนตำแหน่งที่ว่าง พ.ศ. 2553 เป็นการเลือกตั้งสมาชิกสภาผู้แทนราษฎรกรุงเทพมหานคร (ส.ส.กทม.) จัดขึ้นเมื่อวันที่ 12 ธันวาคม พ.ศ. 2553 แทนที่นายสมเกียรติ ฉันทวานิช ที่ถูกศาลรัฐธรรมนูญวินิจฉัยให้สิ้นสภาพส.ส.ไปก่อนหน้านี้ โดยจัดขึ้นพร้อมกับการเลือกตั้งซ่อมสมาชิกสภาผู้แทนราษฎรนครราชสีมา พระนครศรีอยุธยา ขอนแก่นและสุรินทร์
ตะกร้อชายหาดในเอเชียนบีชเกมส์ 2010
เซปักตะกร้อในเอเชียนบีชเกมส์ 2010 ได้มีการจัดขึ้นระหว่างวันที่ 9 ธันวาคม ถึง 16 ธันวาคม ค.ศ. 2010 ในมัสกัต ประเทศโอมาน
ภคชนก์ โวอ่อนศรี
ภคชนก์ โวอ่อนศรี เป็นนักแสดง และพิธีกรชาวไทย เป็นพิธีกรในรายการ เดอะสตาร์ ค้นฟ้าคว้าดาว ร่วมกับ เอกชัย เอื้อสังคมเศรษฐ์
อภิชญา ปิยะนุวัฒน์ชัย
"มิรา ปิยะนุวัฒน์ชัย หรือ ลี นักแสดงกลุ่มเพาเวอร์ทรี ของสถานีโทรทัศน์ไทยทีวีสีช่อง 3 เกิดเมื่อวันที่ 30 มิถุนายน พ.ศ. 2531 สาขาการท่องเที่ยว (Inter) ระดับอุดมศึกษาจากมหาวิทยาลัยรังสิต
สาขาวิชารัฐประศาสนศาสตร์ คณะมนุษยศาสตร์และสังคมศาสตร์ มหาวิทยาลัยราชภัฏเชียงใหม่
สาขาวิชารัฐประศาสนศาสตร์ เป็นสาขาวิชาในกำกับของคณะมนุษยศาสตร์และสังคมศาสตร์ มหาวิทยาลัยราชภัฏเชียงใหม่ ได้ผ่านการเรียนการสอน ด้วยระยะเวลายาวนานกว่า 17 ปี ถือเป็นลำดับที่ 2 ของการก่อตั้งสาขารัฐประศาสนศาสตร์ในภาคเหนือ ปัจจุบันสาขารัฐประศาสนศาสตร์ มหาวิทยาลัยราชภัฏเชียงใหม่ เป็นสาขาวิชาได้รับความนิยมในการศึกษาต่อทั้งในระดับปริญาตรี ปริญญาโท ทั้งภาคปกติและภาคพิเศษ มากที่สุดในการสมัครเข้าศึกษาต่อในมหาวิทยาลัยราชภัฏเชียงใหม่ของทุกๆปี
พ.ศ. 2538 มีการประกาศใช้พระราชบัญญัติสถาบันราชภัฏ พ.ศ. 2538 มีผลทำให้มี การเปลี่ยนชื่อจาก วิทยาลัยครูเชียงใหม่ เป็นสถาบันราชภัฏเชียงใหม่ พร้อมกับการเปลี่ยนแปลงรายละเอียดการบริหารงานคณะวิชา โดยเรียกชื่อใหม่ว่าคณะมนุษยศาสตร์และสังคมศาสตร์ และประกอบด้วย 17 โปรแกรมวิชา และ 3 หมู่วิชา ที่เปิดสอนในขณะนั้น 
ซึ่งสาขาวิชารัฐประศาสนศาสตร์ มหาวิทยาลัยราชภัฏเชียงใหม่ ได้ก่อตั้งขึ้นในหลักสูตรการเรียนการสอนในระดับปริญญาตรีในภาคพิเศษ เป็นครั้งแรก ในปี พ.ศ. 2538 ต่อมาในปี พ.ศ. 2540 ได้เปิดหลักสูตรการเรียนการสอนในระดับปริญญาตรีในภาคปกติ ในแขนงวิชาบริหารรัฐกิจ และภาคพิเศษ ในแขนงวิชาการปกครองท้องถิ่น จากการเปิดการเรียนการสอนสาขาวิชารัฐประศาสนศาสตร์ จนเป็นที่ยอมรับทั้งในจังหวัดเชียงใหม่และระดับประเทศ ทำให้มีการพัฒนา ปรับปรุงอย่างต่อเนื่อง ทำให้สาขารัฐประศาสนศาสตร์ มหาวิทยาลัยราชภัฏเชียงใหม่ เจริญเติบโตอย่างรวดเร็ว และมีชื่อเสียงอย่างมาก ทำให้ ปี พ.ศ. 2550 ได้เปิดหลักสูตรการเรียนการสอนในระดับปริญญาโท ประกอบไปด้วย แขนงวิชานโยบายและการวางแผน ปัจจุบันมีจำนวนนักศึกษาทุกชั้นปีทุกภาคการสอน ไม่ต่ำกว่า 1,200คน และถือเป็นสาขายอดนิยมของมหาวิทยาลัยราชภัฏเชียงใหม่ในทุกๆปีการศึกษา
"สิงห์นครพิงค์" เป็นตราสัญลักษณ์ประจำหลักสูตรรัฐประศาสนศาสตร์ มหาวิทยาลัยราชภัฏเชียงใหม่ โดยมีความเป็นมาเนื่องจากมหาวิทยาลัยราชภัฏเชียงใหม่ ถูกก่อตั้งขึ้นมาเป็นมหาวิทยาลัยเพื่อการพัฒนาท้องถิ่น โดยที่ตั้งมหาวิทยาลัย ตั้งอยู่ในวิทยาเขตเวียงบัว อำเภอเมืองเชียงใหม่ จังหวัดเชียงใหม่ โดยมีพระธาตุดอยสุเทพเป็นสัญลักษณ์ของจังหวัดเชียงใหม่ ประกอบชัยภูมิที่ตั้งมหาวิทยาลัยถูกล้อมด้วยชุมชนเมืองเชียงใหม่ จึงเป็นที่มาของคำว่านครพิงค์ หรือชื่อเดิมของเมืองเชียงใหม่ จึงเป็นที่มาทั้งหมดของ สิงห์นครพิงค์ หรือ สิงห์ชมพู
สีน้ำตาล เป็นสีประจำสาขาวิชารัฐประศาสนศาสตร์ มหาวิทยาลัยราชภัฏเชียงใหม่ เป็นสีประจำชุดครุ่ยในชุดประกอบพิธีพระราชทานปริญญาบัตร
รปศ. รวมใจเป็นหนึ่ง เพื่อประเทศชาติและปวงชนชาวไทย
แอนเน็ท เธท
แอนเน็ท เธท เป็นนักแสดงชาวไทย ศึกษาระดับอุดมศึกษาที่มหาวิทยาลัยเซนต์มาร์ติน ประเทศอังกฤษ สาขาการดีไซน์ ปัจจุบันเป็นพิธีกรรายการ English On Tour ทาง ช่อง 3
รซมะฮ์ มันโซร์
ดาติน ปาดูกา ซรี ฮัจจะฮ์ รซมะฮ์ บินตี มันโซร์ (; เกิด: 10 ธันวาคม ค.ศ. 1951) อดีตสตรีหมายเลขหนึ่งของประเทศมาเลเซีย ภรรยาของนาจิบ ราซัก อดีตนายกรัฐมนตรีของประเทศมาเลเซีย
รซมะฮ์ มันโซร์ เกิดเมื่อวันที่ 10 ธันวาคม ค.ศ. 1951 และเติบโตที่เมืองเซอเริมบัน รัฐเนอเกอรีเซิมบีลัน เธอได้ศึกษาระดับมัธยมตอนต้นในวิทยาลัยตนกูกูร์ชิอะห์ในเมืองกัวลาปีละฮ์ รัฐเนอเกอรีเซิมบีลัน เธอมีผลการเรียนที่น่าพึงใจ จนสำเร็จการศึกษาในระดับปริญญาตรีในสาขาศิลปะ และได้รับเกียรตินิยมในสาขามานุษยวิทยาและสังคมวิทยา จากมหาวิทยาลัยมลายา และสำเร็จการศึกษาปริญญาโทสาขาสังคมวิทยาและเกษตรศาสตร์ จากมหาวิทยาลัยลุยเซียนา สหรัฐอเมริกา
เธอเคยทำงานเป็นผู้บริหารในธนาคารเพื่อการเกษตร ต่อมาเธอได้งานเป็นนักธุรกิจพัฒนาธุรกิจอสังหาริมทรัพย์ริมทะเล
รซมะฮ์ มันโซร์ สมรสครั้งแรกกับนายอับดุล อะซิซ นง จิก ทั้งคู่มีบุตรด้วยกัน 2 คน คือ อัซเรเน โซรายา (ญ.) และรีซา ชะฮ์ริซ (ช.) ภายหลังทั้งคู่ได้หย่าร้างกัน ต่อมารซมะฮ์ได้สมรสกับนาจิบ ราซัก ในปี ค.ศ. 1987 และมีบุตรด้วยกันสองคนคือ นูร์ยานา นาร์จาวา (ญ.) และโนร์อัชมัน ราซัก (ช.)
จิรเดช คชรัตน์
พลเอก จิรเดช คชรัตน์ อดีตรองผู้บัญชาการทหารบกและอดีตแม่ทัพภาคที่ 3 เกิดเมื่อวันที่ 21 มีนาคม พ.ศ. 2492 จบการศึกษาระดับชั้นมัธยมศึกษาปีที่ 5 จากโรงเรียนพิษณุโลกพิทยาคม, โรงเรียนเตรียมทหารรุ่นที่ 9 (ตท.9), โรงเรียนนายร้อยพระจุลจอมเกล้ารุ่นที่ 20 (จปร.20), โรงเรียนเสนาธิการทหารบก ชุดที่ 61, วิทยาลัยป้องกันราชอาณาจักร (วปรอ.4515)
พล.อ.จิรเดช เป็นนายทหารปืนใหญ่ รับราชการในตำแหน่งสำคัญ ๆ ดังนี้ ได้แก่ เสนาธิการกองทัพน้อยที่ 3, เสนาธิการกองทัพน้อยที่ 3, ราชองครักษ์, รองแม่ทัพภาคที่ 3, แม่ทัพน้อยที่ 3, แม่ทัพภาคที่ 3, ผู้ช่วยผู้บัญชาการทหารบก, รองผู้บัญชาการทหารบก ในยุคที่มี พล.อ.สนธิ บุญยรัตกลิน เป็นผู้บัญชาการทหารบก
หลังการรัฐประหารเมื่อวันที่ 19 กันยายน พ.ศ. 2549 พล.อ.จิรเดช ในยศ พลโท (พล.ท.) ได้รับแต่งตั้งให้ดำรงตำแหน่งสมาชิกสภานิติบัญญัติแห่งชาติ (สนช.) ด้วย
หลังเกษียณราชการ พล.อ.จิรเดช ได้เปิดตัวเข้าเป็นสมาชิกพรรคเพื่อไทยในเดือนตุลาคม พ.ศ. 2552 พร้อมกับอดีตนายทหารในกองทัพหลายคน อาทิ พล.อ.อ.สุเมธ โพธิ์มณี เป็นต้น แต่ในวันที่ 20 เมษายน พ.ศ. 2554 พล.อ.จิรเดชก็ได้ลาออกจากสมาชิกพรรคเพื่อไทยอย่างเป็นทางการ ซึ่งเป็นการลาออกหลังจากที่ พล.อ.ชวลิต ยงใจยุทธ ลาออกได้ไม่นาน หลังจากมีการแสดงบทบาทของกองทัพเรื่องการปกป้องสถาบันพระมหากษัตริย์ ซึ่งมีสาเหตุมาจากการที่มีสมาชิกพรรคเพื่อไทยบางคนที่เป็นแกนนำของแนวร่วมประชาธิปไตยต่อต้านเผด็จการแห่งชาติ (นปช.) หรือกลุ่มคนเสื้อแดง ที่มีพฤติกรรมการปราศรัยพาดพิงไปถึงก่อนหน้านั้นไม่นาน
ชีวิตส่วนตัว พล.อ.จิรเดช มีชื่อเล่นว่า "จ๊อก" ทำให้สื่อมวลชนตั้งชื่ออย่างไม่เป็นทางการว่า "บิ๊กจ๊อก" ชีวิตครอบครัวสมรสกับ นางสุรภา คชรัตน์ มีบุตร 3 คน เป็นชาย 2 คน หญิง 1 คน ประกอบด้วย นายอัมเรศ คชรัตน์, นายดิษพงษ์ คชรัตน์ และ นางสาววิสสุตา คชรัตน์
เร็กซ์ พลังจักรกลมหาประลัย
เร็กซ์ พลังจักรกลมหาประลัย (Generator Rex) เป็นการ์ตูนทีวีแอนิเมชันของประเทศสหรัฐอเมริกา เหมาะสมกับเด็กอายุ 15 ขึ้นไป เด็กที่อายุน้อยกว่า 15 ปี ผู้ใหญ่ควรให้คำแนะนำ ผลิตโดย "Man of Action" (คนสร้างคนเดียวกับซีรีส์เบ็นเท็น สังกัด Cartoon Network Studios ออกฉายครั้งแรกในสหรัฐอเมริกาในวันที่ 23 เมษายน ค.ศ. 2010 สำหรับในประเทศไทยมีกำหนดฉายในวันที่ 9 มกราคม พ.ศ. 2554 ทางช่องการ์ตูนเน็ทเวิร์ค ทรูวิชั่นส์ช่อง 29 สำหรับระบบอนาล็อก และช่อง 32 สำหรับระบบดิจิตอล
เหมาะสมกับเด็กอายุ 15 ขึ้นไป เด็กที่อายุน้อยกว่า 15 ปี ผู้ใหญ่ควรให้คำแนะนำ หรือ PG
เมื่อ 5 ปีก่อนได้มีการระเบิดครั้งใหญ่และได้มีพลังงานที่ชื่อว่า nanites ได้ลอยเข้าสู่ชั้นบรรยากาศทำให้มนุษย์บางคนติดเชื้อนี้เข้าไปและถ้าปล่อยไว้นานก็จะกลายร่างเป็นสัตว์ประหลาดที่มีชื่อเรียกว่า EVO มันจะทำร้ายทุกสิ่งทุกอย่างที่ขวางหน้า ต่อมาได้มีองกรค์เพื่อต่อสู้กับภัยคุกคามที่ชื่อว่า Providence ถูกสร้างขึ้นเพื่อรวบรวมมนุษย์ที่ติดเชื้อและรักษาพวกเขา เร็กซ์ ชายหนุ่มอายุ 15 ปีก็เป็นหนึ่งในนั้นที่ติดเชื้อ nanites แต่เร็กซ์แตกต่างกับพวก EVO มากที่สุดคือเร็กซ์สามารถควบคุมพลังของตัวเองและเปลี่ยนร่างกลายให้เป็นเครื่องจักรได้ทั้งยังสามารถรักษาพวก EVO ให้กลายร่างกลับเป็นมนุษย์ได้ด้วย และอยู่ภายใต้การทำงานของ Agent Six หัวหน้าของเร็กซ์ที่คอยทำภารกิจร่วมกันเพื่อไขปริศนาของเชื้อ nanites และหยุดยั้งมันให้ได้
จะออกอากาศทุกวันอาทิตย์ เวลา 08.00 น. เริ่มออกอากาศ 9 มกราคม พ.ศ. 2554 จบการออกอากาศ6 มีนาคม พ.ศ. 2554
จะออกอากาศทุกวันอาทิตย์ เวลา 11.30 น. เริ่มออกอากาศ 4 กันยายน  พ.ศ. 2554
ร้องโดย  Orange  อัลบั้ม Phoenix แนวเพลง Rock
ความยาวประมาณ 2 นาที 15 วินาที แต่ในเรื่องเปิดเพลงแค่ 20-22 วินาที
เด็กหนุ่มอายุ 15 ปี ประจำเรื่องที่มีเชื้อนาไนต์ แต่สามารถควบคุมและเปลี่ยนเป็นเครื่องจักรพร้อมทั้งรักษา E.V.O. อื่น ๆ ให้หายสู่คนปกติได้ มีซิกซ์เป็นพี่เลี้ยง
บุคลอันตรายอันดับ 6 ของโลก เป็นผู้คอยดูแลเร็กซ์ เขาพยายามจะหาวิธีรักษาอาการของเร็กซ์ ซึ่งมองเผิน ๆ ดูเหมือนคนน่าสงสัย แต่ลึก ๆ แล้วเขาเป็นคนที่เคร่งครัดและทำตามคำสั่งอย่างจริงจังเสมอ
นักวิทยาศาสตร์อายุ 28 ที่สนใจในตัวเร็กซ์ เธอมีความเห็นขัดกับซิกซ์ เนื่องจากเธอเห็นว่าเร็กซ์นั้นเป็นอะไรที่มากกว่าเครื่องจักร เธอเป็นผู้ที่คอยซ่อมแซมและให้คำปรึกษากับเร็กซ์
เขาเป็นคนที่ติดเชื้อนานิตี้และควบคุมมันได้เช่นเดียวกับ Rex เขาใช้พลังควบคุมธรรมชาติได้ เป็นหัวหน้าขององค์กรลับที่ออกมาต่อต้านว่าโพรวิเดนซ์ ชื่อว่า แก๊งปีศาจ (The Pack) เป็นตัวร้ายหลักเรื่อง
เป็นคนรักของ Rex เธอเป็น E.V.O. ที่ปล่อยพลังคลื่นเสียงที่มีพลังทำลายล้างได้ ตอนนี้เธอทำงานให้กับแวน ไคลส์
นักศึกษาสาวที่มีสี่แขน ส่วนสาเหตุที่เกิดเรื่องแบบนี้ขึ้นก็มาจากนาไนต์เช่นกัน และทำงานให้กับ แวน ไคลส์
หนึ่งในลูกน้องของแวน ไคลล์ เป็นลูกน้องที่จงรักภักดี
แยกดาราสมุทร
สี่แยกดาราสมุทร ตั้งอยู่บนจุดตัดของทางหลวงแผ่นดินหมายเลข 4024 ที่หลักกิโลเมตร 7+773 และ ทางหลวงแผ่นดินหมายเลข 4020 ที่หลักกิโลเมตร 0+646 ที่ตำบลวิชิต อำเภอเมือง จังหวัดภูเก็ต
อาเมียร์ ข่าน
อาเมียร์ ข่าน () นักมวยสากลชาวอังกฤษเชื้อสายปากีสถาน มีชื่อเต็มว่า อาเมียร์ อิคบอล ข่าน (อูรดู: امیر اقبال خان, Amir Iqbal Khan) เกิดเมื่อวันที่ 8 ธันวาคม ค.ศ. 1986 ที่เมืองโบลตัน ในเกรท แมนเชสเตอร์ ประเทศอังกฤษ โดยครอบครัวนั้นเป็นชาวปากีสถานที่มาตั้งรกรากอยู่ที่ประเทศอังกฤษ โดยมีต้นตระกูลมาจากเมืองราวัลปินดี
ข่าน เริ่มต้นการชกมวยจากการชกมวยสากลสมัครเล่นก่อน จนกระทั่งติดทีมชาติ ได้ไปแข่งกีฬาโอลิมปิก 2004 ที่กรุงเอเธนส์ ประเทศกรีซ และได้รับเหรียญเงินในรุ่นไลท์เวท เนื่องจากในรอบชิงชนะเลิศเป็นฝ่ายแพ้ต่อ มาริโอ คินเดลาน ยอดนักมวยสากลสมัครเล่นในรุ่นนี้ชาวคิวบา ไป 22-30 หมัด จากนั้นจึงหันมาชกมวยสากลอาชีพ ในสังกัดของแฟรงก์ วอร์เรน โปรโมเตอร์ชาวอังกฤษ
อาเมียร์ ข่าน ถือได้ว่าเป็นนักมวยดาวรุ่งชาวอังกฤษคนใหม่ ที่ได้รับการจับตามอง เนื่องจากเป็นนักมวยที่ความไวในการออกหมัด มีจุดเด่นคือ การออกหมัดแย็บได้แม่นยำและหนักหน่วง ประกอบกับมีเชื้อสายของชาวเอเชียและหน้าตาดี จึงได้รับการโปรโมตและสร้างสรรค์ ถือได้ว่าเป็นนักมวยชาวอังกฤษที่จะก้าวขึ้นสู่การเป็นนักมวยระดับโลกเป็นคนต่อไป นับจาก นาซีม ฮาเหม็ด ที่ได้แขวนนวมไปก่อนหน้านี้
โดย ข่าน ได้ถูกประกบคู่พบกับ มาร์โก อันโตนิโอ บาร์เรรา ยอดนักมวยชาวเม็กซิกัน ผู้ซึ่งทำให้ฮาเหม็ดพ่ายแพ้ได้และทำให้ต้องแขวนนวมไปในที่สุด เมื่อปี ค.ศ. 2009 ผลการชกปรากฏว่าข่านสามารถเอาชนะบาร์เรราเป็นฝ่ายแพ้แตกไปในยกที่ 5 เท่านั้น โดยที่ข่านแพ้เพียงครั้งเดียวเท่านั้น เมื่อเป็นฝ่ายแพ้น็อก ต่อ เบรติส เพรสคอตต์ นักมวยชาวโคลอมเบีย ไปในยกที่ 2 เท่านั้น เมื่อปี ค.ศ. 2008 แต่หลังจากนั้นแล้วก็สามารถโชว์ฟอร์มได้ดีเรื่อย ๆ มา
อาเมียร์ ข่าน ได้ตำแหน่งแชมป์โลกในรุ่นไลท์เวลเตอร์เวทของสมาคมมวยโลก (WBA) และเป็นแชมป์โลกรุ่นเดียวกันนี้ของสหพันธ์มวยนานาชาติ (IBF) ด้วย โดยได้แชมป์มาจากการชกล้มแชมป์ในกลางปี ค.ศ. 2011 โดยชนะน็อกยก 5 ซาบ จูดาห์ นักมวยชาวอเมริกันไปได้
โดยเสียแชมป์โลกทั้ง 2 สถาบันนี้ให้แก่ ลามอนต์ ปีเตอร์สัน นักมวยชาวอเมริกันไปในปลายปี ค.ศ. 2011 โดยแพ้คะแนนไปอย่างไม่เป็นเอกฉันท์ โดยในการข่านถูกตัดคะแนนไป 2 คะแนนด้วย แต่ต่อมาทางสมาคมมวยโลกได้มีมติคืนเข็มขัดแชมป์โลกให้แก่ข่าน เนื่องจากปีเตอร์สันไม่ผ่านการตรวจการใช้สารกระตุ้น ก่อนที่ข่านจะชกเดิมพันตำแหน่งแชมป์โลกในรุ่นเดียวกันนี้ กับ แดนนี่ การ์เซีย แชมป์ของสภามวยโลก (WBC) ซึ่งผลการชก ข่านเป็นฝ่ายแพ้ทีเคโอ การ์เซีย ไปในยกที่ 4 ในวันที่ 15 กรกฎาคม ค.ศ. 2012 ชนิดที่ข่านโดนกรรมการนับถึง 3 ครั้งด้วยกัน
ข่านมีเทรนเนอร์ คือ เฟรดดี โรช เทรนเนอร์คนเดียวกับของ แมนนี่ ปาเกียว ยอดนักมวยชาวฟิลิปปินส์ ผู้ซึ่งเป็นแชมป์โลก 8 รุ่นคนแรกของโลก และชกอยู่ในสังกัด "โกลเด้นบอย โปรโมชั่น" ของ ออสการ์ เดอ ลา โฮยา โดยที่เดอ ลา โฮยา มีเป้าหมายที่จะประกบคู่ให้พบกับ ปาเกียว หรือ ฟลอยด์ เมย์เวทเธอร์ จูเนียร์ ต่อไปในอนาคต ซึ่งสำหรับปาเกียวแล้ว ทั้งคู่เคยชกด้วยกันขณะที่ซ้อม ปรากฏว่าข่านเป็นฝ่ายไล่ชกปาเกียวอยู่เพียงฝ่ายเดียว
4 หัวใจแห่งขุนเขา
4 หัวใจแห่งขุนเขา เป็นละครโทรทัศน์ซึ่งจัดทำเป็นพิเศษ เพื่อฉลองครบรอบ 40 ปี สถานีวิทยุโทรทัศน์ไทยทีวีสีช่อง 3 โดยเขียนขึ้นจากนวนิยายชุด บ้านไร่ปลายฝัน เป็นบทละคร 4 เรื่อง ซึ่งมีชื่อเรื่องคล้องจองและเนื้อหาต่อเนื่องกันคือ ธาราหิมาลัย, ดวงใจอัคนี, ปฐพีเล่ห์รัก และ วายุภัคมนตรา
โรงเรียนเทพสถิตวิทยา
โรงเรียนเทพสถิตวิทยา ก่อตั้งครั้งแรกเมื่อปี พ.ศ. 2520 โดยการบริจาคที่ดินของ*นางวิไล โก่งเกษร จำนวน 40 ไร่ นายทัน วับสันเทียะ จำนวน 9 ไร่เศษ ในบริเวณบ้านวะตะแบก อ.เทพสถิต จ.ชัยภูมิโดยทำการก่อสร้างอาคารเรียน 1 ซึ่งเป็นอาคารเรียน 2 ชั้นหลังแรกแบบอาคารตึกชั้นเดี่ยวทรงหน้าจั่ว แบบ 216ต(อาคารปฐมเทพ ปัจจุบัน)และอาคารเรียนแบบ 216ก และ อาคารเรียนแบบ 216ล ตามลำดับ ต่อมาในปี พ.ศ. 2533 จึงจัดตั้งโรงเรียนเทพสถิตวิทยา สาขา2(โรงเรียนนายางกลักพิทยาคม ปัจจุบัน)โดยมีรักษาการครูใหญ่คนแรกคือ นาย ไสว ตอพล ซึ่งขณะนั้นดำรงตำแหน่งผู้อำนวยการโรงเรียนเทพสถิตวิทยา
ดร.อมร ชัยวิเชียร (ปัจจุบัน)
โรส เรด
โรส เรด (หรือรู้จักกันในชื่อStephen King's Rose Red) โดยเป็นมินิซีรีส์ทางโทรทัศน์ สยองขวัญ เรื่องราวของบ้านหลังหนึ่งที่มีความลับมากมายโดยมี จอยช์ เรียดอนน์ และ ลูกทีมผู้มีพลังพิเศษของเธอ มาค้นหาความลับของบ้านหลังนี้โดยหนังเรื่องนี้ถูกฉายใน อเมริกา ปี 2002
ทางหลวงแผ่นดินหมายเลข 1048
ทางหลวงแผ่นดินหมายเลข 1048 สายดอนไชย–สวรรคโลก เป็นทางหลวงแผ่นดินระหว่างบ้านดอนไชย อำเภอเถิน จังหวัดลำปาง ถึงเมืองสวรรคโลก อำเภอสวรรคโลก จังหวัดสุโขทัย มีความยาวประมาณ 93.196 กิโลเมตร
ทางหลวงแผ่นดินหมายเลข 1048 เป็นถนนขนาด 2 ช่องจราจร (ในเขตเทศบาลตำบลทุ่งเสลี่ยมบางส่วนเป็นถนนขนาด 4 ช่องจราจร) ไป-กลับ เริ่มต้นจากแยกทุ่งเสลี่ยม จุดตัดทางหลวงแผ่นดินหมายเลข 101จากอำเภอสวรรคโลก ผ่านอำเภอทุ่งเสลี่ยม สิ้นสุดที่แยกทางหลวงแผ่นดินหมายเลข 1 ที่บ้านดอนไชย เถิน ลำปาง เส้นทางมีลักษณะคดเคี้ยวตามไหล่เขา โดยเฉพาะในช่วงที่ใกล้อำเภอเถิน มีลักษณะสูงชันมาก
กล้องรูเข็ม
กล้องรูเข็ม () คืออุปกรณ์ที่ใช้บันทึกภาพด้วยการปล่อยให้แสงจากวัตถุฉายผ่านรูขนาดเล็กให้ตกลงบนแผ่นฟิล์มไวแสง กล้องรูเข็มไม่มีเลนส์เป็นส่วนประกอบ ดังนั้นกล้องรูเข็มจึงเป็นอุปกรณ์บันทึกภาพที่มีความซับซ้อนน้อยที่สุด
กล้องรูเข็มมีส่วนประกอบหลักคือกล่องทึบแสงทำหน้าที่เปรียบเสมือนกับห้องมืดซึ่งมีที่ให้แสงส่องเข้าได้เพียงที่เดียวคือที่รูรับแสง โดยปรกติรูรับแสงนี้จะถูกปิดเอาไว้ทำให้ภายในกล่องมืดสนิท เมื่อต้องการบันทึกภาพจึงจะทำการเปิดรูรับแสงด้วยระยะเวลาที่พอเหมาะเพื่อให้แสงจากวัตถุฉายผ่านรูและตกลงบนแผ่นฟิล์มไวแสง โดยภาพที่ปรากฏบนแผ่นฟิล์มไวแสงจะเป็นภาพกลับหัวของวัตถุจริง
ในทางทฤษฎี ความคมชัดของภาพที่ได้นั้นขึ้นอยู่กับขนาดของรูรับแสงเป็นสำคัญ หากรูรับแสงมีขนาดเล็กเท่าใดภาพที่ได้ก็จะคมชัดมากเท่านั้น ทั้งนี้ หากรูรับแสงมีขนาดเล็ก ปริมาณแสงที่ฉายเข้าสู่กล่องทึบแสงก็จะน้อย ทำให้ต้องเปิดรูรับแสงนานเพื่อแผ่นฟิล์มไวแสงมีเวลาทำการบันทึกภาพได้โดยสมบูรณ์
เคอร์ลิง
เคอร์ลิง () เป็นกีฬาฤดูหนาวประเภททีม แข่งขันบนลานน้ำแข็ง มีถิ่นกำเนิดในสกอตแลนด์ในยุคกลาง โดยพบหลักฐานว่ามีการละเล่นกีฬาชนิดนี้ในฤดูหนาว โดยเล่นในทะเลสาบที่ผิวหน้ากลายเป็นน้ำแข็ง ในช่วงต้นคริสต์ศตวรรษที่ 16 พบอุปกรณ์การเล่นทำด้วยไม้ สลักปีที่สร้างระบุปี ค.ศ. 1511 
กีฬาชนิดนี้ต้องอาศัยการประสานงานจากเพื่อนร่วมทีม และการวางแผนกีดกันคู่ต่อสู้ จึงได้รับการเปรียบเปรยว่าเป็น "หมากรุกบนน้ำแข็ง"
ในการเล่นผู้เล่นแต่ละทีมจะต้องผลักก้อนหินแกรนิตรูปกลม เรียกว่า สโตน ให้ไถลไปบนลานน้ำแข็งให้เข้าใกล้เป้าหมายที่เรียกว่า โฮม โดยในระหว่างที่สโตนไถลไป จะมีผู้เล่นอีกสองคน ใช้อุปกรณ์มีลักษณะคล้ายไม้ถูพื้น คอยประคองและปรับเส้นทางการไถล โดยการถูน้ำแข็งบริเวณรอบๆ สโตน แต่ละทีมจะสลับกันผลักก้อนสโตน 8-10 ก้อน ให้เข้าใกล้โฮม และกระทบสโตนของฝ่ายตรงข้ามให้กระเด็นออกห่างโฮม คล้ายกับกีฬาเปตอง โดยผู้เล่นอีกคนหนึ่งอยู่บริเวณโฮมคอยชี้เป้าหมาย และใช้ไม้ถูปรับความเร็วของสโตนฝ่ายตัวเองหรือคู่แข่งที่ถูกกระทบ
กีฬาเคอร์ลิงเคยได้รับการบรรจุแข่งขันในโอลิมปิกฤดูหนาวครั้งที่ 1 เมื่อปี ค.ศ. 1924 ก่อนจะถูกยกเลิกไป ได้มีความพยายามนำกีฬาชนิดนี้กลับมาบรรจุเป๋นกีฬาสาธิตอีกหลายครั้ง และนำกลับมาแข่งขันชิงเหรียญทองตั้งแต่ปี ค.ศ. 1998 จนถึงปัจจุบัน
ทางหลวงแผ่นดินหมายเลข 4030
ทางหลวงแผ่นดินหมายเลข 4030 แยกบ้านเคียน-แยกราไวย์ ทางหลวงสายนี้มีจุดเริ่มต้นที่ทางหลวงแผ่นดินหมายเลข 402 ที่หลักกิโลเมตร 32+200 แต่เดิมสิ้นสุดที่สามแยกเชิงทะเล ปัจจุบันได้รวมกับทางหลวงแผ่นดินหมายเลข 4025 ช่วงแยกเชิงทะเล-หาดสุรินทร์ และทางหลวงแผ่นดินหมายเลข 4233 ทั้งหมด ทางหลวงสายนี้เป็นถนน 2 ช่องจราจร ยกเว้นช่วงผ่านชุมชนกมลา เป็นถนน 4 ช่องจราจร ช่วงตั้งแต่หาดสุรินทร์-หลักกิโลเมตรที่ 41+000 เส้นทางมีความคดเคี้ยว ลาดชัน สลับทางราบ เส้นทางสายนี้มีระยะทางประมาณ 43 กิโลเมตร อยู่ในความรับผิดชอบของแขวงการทางภูเก็ต ยกเว้นช่วงหลัก ก.ม.22+390-ก.ม22+990 อยู่ในความรับผิดชอบของเทศบาลเมืองป่าตอง หลัก ก.ม.28+290-ก.ม.29+790 อยู่ในความรับผิดชอบของเทศบาลตำบลกะรน
ทางหลวงแผ่นดินหมายเลข 4024
ทางหลวงแผ่นดินหมายเลข 4024 ทางหลวงหมายเลข 402 (บางคู)-ทางหลวงหมายเลข 4030 (แยกราไวย์) เป็นทางหลวงสายหลักเข้าสู่สถานที่สำคัญของจังหวัดภูเก็ต เริ่มต้นจากทางหลวงแผ่นดินหมายเลข 402 (แยกบางคู)ที่หลักกิโลเมตร 42+632 ไปสิ้นสุดที่ทางหลวงแผ่นดินหมายเลข 4030 (แยกราไวย์) เป็นทางหลวงสายหลักเข้าสู่สถานที่สำคัญของจังหวัดภูเก็ต ความยาวประมาณ 23 กิโลเมตร ช่วงเริ่มต้นเป็นถนน 4 ช่องจราจรมีเกาะกลาง-หน้าโรงเรียนวิชิตสงคราม ตั้งแต่หน้าโรงเรียนวิชิตสงคราม-แยกราไวย์ เป็นถนน 4 ช่องจราจรไม่มีเกาะกลางและมีบางช่วงเป็นคอขวด เป็นเส้นทางหลักที่รองรับการจราจรจากถนนวิรัชหงษ์หยก ,ทางหลวงชนบท ภก.4010 และทางหลวงหมายเลข 4028 ทางหลวงสายนี้เริ่มต้นจากทางหลวงแผ่นดินหมายเลข 402 (แยกบางคู) ไปสิ้นสุดที่ทางหลวงแผ่นดินหมายเลข 4030 (แยกราไวย์)
ไวไว
ไวไว และ ควิก (เดิมชื่อ ไวไว ควิก!) เป็นเครื่องหมายการค้าของบะหมี่กึ่งสำเร็จรูป ซึ่งมียอดจำหน่ายรวมกันเป็นอันดับสองในประเทศไทย ผลิตและจัดจำหน่ายโดย "บริษัท โรงงานผลิตภัณฑ์อาหารไทย จำกัด" () ก่อตั้งเมื่อปี พ.ศ. 2515 ปัจจุบันมี นายวรวุฒิ ปีกานนท์ เป็นประธานกรรมการ และนายปรีชา นภาพฤกษ์ชาติ เป็นกรรมการผู้จัดการ มีโรงงานสองแห่ง ตั้งอยู่เลขที่ 42/1 หมู่ 2 ถนนเพชรเกษม ตำบลอ้อมใหญ่ และเลขที่ 3 หมู่ 14 ตำบลไร่ขิง ทั้งสองแห่งตั้งอยู่ใน อำเภอสามพราน จังหวัดนครปฐม
รายชื่อสินค้าของบริษัท โรงงานผลิตภัณฑ์อาหารไทย จำกัด
ควิก (บะหมี่กึ่งสำเร็จรูป)
ควิก เป็นเครื่องหมายการค้าของบะหมี่กึ่งสำเร็จรูป ซึ่งมียอดจำหน่ายรวมกันเป็นอันดับสองในประเทศไทย ผลิตและจัดจำหน่ายโดย "บริษัท โรงงานผลิตภัณฑ์อาหารไทย จำกัด" () ก่อตั้งเมื่อปี พ.ศ. 2515 ปัจจุบันมี นายวรวุฒิ ปีกานนท์ เป็นประธานกรรมการ และนายปรีชา นภาพฤกษ์ชาติ เป็นกรรมการผู้จัดการ มีโรงงานสองแห่ง ตั้งอยู่เลขที่ 42/1 หมู่ 2 ถนนเพชรเกษม ตำบลอ้อมใหญ่ และเลขที่ 3 หมู่ 14 ตำบลไร่ขิง ทั้งสองแห่งตั้งอยู่ใน อำเภอสามพราน จังหวัดนครปฐม
รายชื่อสินค้าของบริษัท โรงงานผลิตภัณฑ์อาหารไทย จำกัด
สุรินทร คารวุตม์
สุรินทร คารวุตม์ นักแสดงชาวไทย เกิดเมื่อวันที่ 27 สิงหาคม พ.ศ. 2528
โรคดิสโซสิเอทีฟ
โรคดิสโซสิเอทีฟ () เป็นภาวะที่ความทรงจำ สติสัมปชัญญะ ความรู้ตัว เอกลักษณ์ และ/หรือการรับรู้สภาพแวดล้อมของผู้ป่วยเสียไปหรือถูกรบกวน สมมติฐานบอกว่าอาการนี้เป็นผลจากการประสานงานกันของการทำงานดังกล่าวสูญเสียตั้งแต่หนึ่งอย่างขึ้นไป
จากเกณฑ์การวินิจฉัยโรคทางจิตเวช Diagnostic and Statistical Manual of Mental Disorders ฉบับปรับปรุงครั้งที่ 4 (DSM IV) มีโรคในกลุ่มนี้ได้แก่
หวานขม บิทเทอร์สวีท บอย ป๊อด เดอะ ชอต ฟิล์ม
หวานขม บิทเทอร์สวีท บอย ป๊อด เดอะ ชอต ฟิล์ม () เป็นภาพยนตร์สั้นสัญชาติไทย ออกฉายในปี พ.ศ. 2551 แนวรัก 13 เรื่องโดยได้แรงบันดาลใจจาก 13 บทเพลงรักของบอย โกสิยพงษ์และธนชัย อุชชิน จากอัลบั้ม Bitter Sweet ที่เรียงร้อยออกมาจากบทเพลงกลายเป็นภาพยนตร์ และบอย โกสิยพงษ์ เป็นผู้ริเริ่มการสร้างภาพยนตร์เรื่องนี้ โดยได้รับแรงบันดาลใจจากภาพยนตร์ที่บอยชื่นชอบเพลงประกอบ อย่างเรื่อง Notting Hill (1999) และ Paris, Je T'aime (2006) โดยเฉพาะ Paris, Je T'aime ที่เป็นภาพยนตร์รักขนาดสั้นหลายๆ เรื่องมาร้อยรวมกัน
ภาพยนตร์เรื่องนี้เป็นภาพยนตร์ไทยเรื่องแรกของเอ็ม พิคเจอร์ส เอ็นเตอร์เทนเม้นท์ โดยสร้างร่วมกับจอกว้างฟิล์ม เป็นผลงานการกำกับของหลายผู้กำกับฯ จาก 365 ฟิล์ม (วิทยา ทองอยู่ยง, วิชชพัชร์ โกจิ๋ว, คมกฤษ ตรีวิมล, ทรงยศ สุขมากอนันต์, อดิสรณ์ ตรีสิริเกษม และนิธิวัฒน์ ธราธร) ที่โด่งดังจากการร่วมกันกำกับภาพยนตร์เรื่อง "แฟนฉัน" และเป็นผลงานการแสดงของหลายนักแสดง เข้าโรงฉายเมื่อวันที่ 20 - 30 พฤศจิกายน พ.ศ. 2551 เฉพาะโรงภาพยนตร์เอสพละนาด ซีนีเพล็กซ์, เมเจอร์ ซีนีเพล็กซ์สาขา รัชโยธิน และสาขา สุขุมวิท เท่านั้น
ปางหมอยา
ปางหมอยา เป็นพระพุทธรูปลักษณะนั่งขัดสมาธิราบ เหมือนปางมารวิชัย แต่พระหัตถ์เบื้องซ้ายถือหม้อน้ำมนต์ ประทับขัดสมาธิเพชรบนฐานบัวคว่ำบัวหงาย
เมื่อพระพุทธศาสนาในประเทศอินเดียแบ่งเป็นฝ่ายเหนือและฝ่ายใต้ พระเจ้ากนิษกะกษัตริย์ราชวงศ์กุษาณะปกครองตอนเหนือของประเทศอินเดีย ได้จัดให้มีการประชุมพระสงฆ์ฝ่ายเหนือพร้อมทำสังคายนาครั้งที่ 4 ในศาสนาพุทธ ที่เมืองบุรุษบุรีเมื่อ พ.ศ. 624 โดยมีพระวินัยบางข้อที่เปลี่ยนแปลงไปเกิดพระไตรปิฎกที่แตกต่างและเกิดพุทธศาสนามหายาน ตามคัมภีร์ต่าง ๆ ที่กล่าวถึงเรื่องราวเกี่ยวกับการบูชาพระไภษัชยคุรุนั้นฝ่ายเถรวาทไม่มีการกล่าวถึงเรื่องราวดังกล่าว ในคัมภีร์มหายานลลิตวิสระ มีข้อความสรรเสริญพระพุทธเจ้าแพทย์ผู้สามารถปลดเปลื้องความเจ็บปวดและความทุกข์ทรมานของมนุษย์ โดยในอัธยายที่ 1 ชื่อนิทานปริวรรตได้บรรยายว่า พระองค์เป็นแพทย์ประทานยา คือ อมฤต พระองค์กล้าในการตรัสเจรจาแสดงลัทธิทำให้มิจฉาทิฐิเร่าร้อนไปตามกัน พระองค์เป็นพงศ์พันธุ์แห่งพระธรรม ทรงปราดเปรื่องในปรมัตถธรรม พระองค์เป็นผู้นำ เป็นผู้ชี้ทาง ไม่มีใครยิ่งไปกว่า” ซึ่งการกล่าวถึงพระพุทธเจ้าแพทย์นั้นจะหมายถึงพระไภษัชยคุรุ เรื่องพระไภษัชยคุรุที่ปรากฏในคัมภีร์ที่ชัดเจนที่สุด ปรากฏในพระสูตรสันสกฤตสูตรหนึ่ง ชื่อ พระพุทธไภษัชยคุรุไวฑูรยประภาราชามูลปฌิธานสูตร หรือ ไภษัชยคุรุไวฑูรยประภาตถาคตปูรวปณิธานสูตร ปางหมอยามีข้อสังเกตอยู่ข้อหนึ่ง เพราะคล้ายคลึงกับพระไภษัชยคุรุพุทธะมากที่สุด เนื่องจากหม้อยาของพระพุทธรูปปางนี้คล้ายคลึงกับบาตรบรรจุทิพยโอสถของพระไภษัชยคุรุพุทธะมาก
พระสูตรที่กล่าวถึงพระไภษัชยคุรุพุทธเจ้าโดยเฉพาะ พระองค์เดียว คือ
ซง จี-ฮโย
ซง จี-ฮโย (; ) นักแสดงและนางแบบชาวเกาหลีใต้ โด่งดังมาจากเรื่อง เจ้าหญิงวุ่นวายกับเจ้าชายเย็นชา ในบทบาทของนักบัลเล่ต์หญิง มิน โฮริน และจากบทบาทภรรยาคนแรกของจูมง ยีโซยา (Yesoya) ใน จูมง มหาบุรุษกู้บัลลังก์ และตอนนี้เธอเป็นสมาชิกถาวรในรายการเรียลวาไรตี้ รันนิ่งแมน
ซง จี-ฮโย เป็นนักแสดงชาวเกาหลีแม่ของเธอชื่อ ปาร์ค ควี จา ซง จี-ฮโยเริ่มเข้าวงการบันเทิงจากการเป็นนางแบบ ให้กับนิตยสาร Kiki ในปี 2001 หลังจากนั้นเธอก็ได้เป็นพรีเซ็นเตอร์โฆษณา โดยผ่านงานมาแล้วมากมายอาทิ GM DAEWOO (Kalos) , LG Telecom (Khai) , Shiseido , Natuur , Hite , Daum และ Lotreria นอกจากงานโฆษณาแล้วนั้น ซงจี-ฮโย ก็เคยมีผลงานมิวสิกวีดีโอให้กับสองนักร้องยอดนิยมของคนเกาหลี อย่าง J.T.L. และ Lee Soo Young
ซง จี-ฮโยมีผลงานการแสดงครั้งแรกเมื่อปี 2003 ในภาพยนตร์แนวสยองขวัญเรื่อง Wishing Stairs ซึ่งในภาพยนตร์เรื่องนี้ ซง จี-ฮโยรับบทเป็นยุนจีซอง นักเรียนบัลเล่ต์ปี 2 ในโรงเรียนหญิงล้วนแห่งหนึ่ง ที่เกิดความผิดหวังอย่างรุนแรง เมื่อคิมโซฮี (รับบทโดยปาร์ค ฮันบยอล) เพื่อนสนิทของเธอ กำลังจะได้รับบทนำในละครเวทีที่จีซอง หวังจะได้เล่นในละครเวทีเรื่องนี้เช่นกัน จีซองจึงไปขอพรกับบันไดซึ่งเป็นที่สิงสถิตของวิญญาณอันชั่วร้าย เพื่อให้เธอได้รับบทนำในละครเรื่องนี้แทนโซฮี
ปี 2004 ซง จี-ฮโยกลับมารับงานภาพยนตร์แนว Action , Thriller เรื่อง Some ผลงานการกำกับของจางยุนฮย็อน ผู้กำกับจากภาพยนตร์เรื่อง Tell Me Something และ The Contact โดยภาพยนตร์เรื่อง Some เป็นเรื่องราวที่เกิดขึ้นใน 24 ชั่วโมง ซง จี-ฮโยรับบทเป็นยูจิน นักข่าวสาวที่เข้าไปพัวพันกับคดียาเสพติดรายหนึ่ง ซึ่งเงินของกลางที่ใช้ในการซื้อยาเสพติดมูลค่า 10 ล้านได้สาบสูญหายไปอย่างไร้ร่องรอย จนกระทั่งนักสืบซองจู (รับบทโดยโคซู) ซึ่งดูแลคดีนี้อยู่ได้มาพบกับยูจิน เขาจำไม่ได้ว่าเคยเจอเธอที่ไหนมาก่อน แต่ที่เขารู้ตอนนี้ก็คือเธอเป็นกุญแจสำคัญของคดี ในขณะเดียวกันยูจินก็เกิดลางสังหรณ์แปลก ๆ ขึ้นว่า นักสืบซองจูกำลังจะตายภายใน 24 ชั่วโมงที่กำลังจะถึงนี้
หลังจากนั้นซงจี-ฮโยก็พักงานแสดงไป 1 ปีเต็ม แล้วกลับมารับงานแสดงอีกครั้ง ในปี 2006 กับผลงานละครเรื่องแรกของเธอ ในละครเรื่อง Princess Hours ทางช่อง MBC ในละครเรื่องนี้ ซง จี-ฮโยรับบทเป็นมินฮโยริน หญิงสาวที่รักการเต้นบัลเล่ต์เป็นชีวิตจิตใจ จนยอมทิ้งทุกสิ่งแม้กระทั่งความรัก จากการแสดงในละครเรื่องนี้ ทำให้เธอได้รับการจับตามองเป็นอย่างมาก ในฐานะที่เป็นนักแสดงที่เล่นได้หลากหลายบุคลิก ปลายปีเดียวกัน ซง จี-ฮโยก็มีโอกาสได้ร่วมงานละครสุดยิ่งใหญ่ ของช่อง MBC ในละครเรื่อง Jumong โดยเธอรับบทเป็นภรรยาคนแรกของจูมง ผู้ให้กำเนิดลูกคนแรกของจูมงที่ชื่อยูรี ในละครเรื่องนี้ซง จี-ฮโยต้องพลิกบทบาทครั้งสำคัญ ซึ่งถือว่าเป็นการท้าทายความสามารถทางด้านการแสดงที่ดีอีกครั้งหนึ่งของเธอ
ซงจีฮโยได้เปิดเผยว่าเธอได้เปลี่ยนชื่อตั้งแต่เกิดของเธอจาก "ซอน ซง-อิม" เป็น "ซอน ซู-ยอน" ในตอนที่ 351 ของรายการรันนิ่งแมน "Running Man", และระบุเหตุผลที่เธอเปลี่ยน เนื่องจาก "ปัจจุบันคนจำนวนมากจำชื่อนี้ได้แล้ว".
เรดบูลเรซซิง
เรดบูลเรซซิง เป็นทีมในการแข่งขัน รถสูตรหนึ่ง ทีมหนึ่งในสองทีมของ กระทิงแดง (อีกทีมคือ สคูเดเรียโตโรรอซโซ ) ทีมเป็นแชมป์ครั้งแรกในปี พ.ศ. 2553 ในการแข่งขันรถสูตรหนึ่ง 2010
โรคโซมาโตฟอร์ม
โรคโซมาโตฟอร์ม () หรือที่รู้จักในชื่อโรคบริเกต์ ( ตั้งชื่อตามปอล บริเกต์) เป็นความผิดปกติทางจิตอย่างหนึ่ง มีอาการผิดปกติทางกายเสมือนจะมีโรคหรืออาการบาดเจ็บทางกายแต่ไม่สามารถระบุสาเหตุทางกายได้ อาการที่เป็นผลจากโรคโซมาโตฟอร์มนั้นเกิดจากปัจจัยทางจิตใจ ในผู้ป่วยโรคโซมาโตฟอร์มนั้นมักมาพบแพทย์แต่เมื่อตรวจแล้วมักได้ผลเป็นปกติหรือไม่สามารถอธิบายอาการของผู้ป่วยได้ ผู้ป่วยเหล่านี้จึงมักได้รับการตรวจและทดสอบอยู่หลายครั้งเพื่อยืนยันว่าไม่มีอาการเจ็บป่วยหรือรอยโรคทางกาย ผู้ป่วยโรคนี้มักกังวลเกี่ยวกับสุขภาพของตนเองอย่างมากเพราะแพทย์ไม่สามารถอธิบายสาเหตุของปัญหาสุขภาพได้ อาการเจ็บป่วยที่ผู้ป่วยเล่านี้จะมีลักษณะคล้ายกับอาการของโรคอื่นๆ และอาจมีระยะเวลาที่เป็นนานหลายปี
การวินิจฉัยโรคโซมาโตฟอร์มหมายความว่าปัจจัยทางจิตใจเป็นสาเหตุหลักของการเกิดอาการ ความรุนแรง และระยะเวลาที่มีอาการ โรคโซมาโตฟอร์มจะต้องไม่เป็นการแสร้งเจ็บหรือการจงใจสร้างความเจ็บป่วย
การจำแนกโรคโดยสมาคมจิตแพทย์อเมริกาตามเกณฑ์การวินิจฉัยโรคทางจิตเวช Diagnostic and Statistical Manual of Mental Disorders แบ่งย่อยออกเป็นชนิดต่างๆ ดังนี้
มารวน แฟลายนี
มารูยาน เฟลไลนี่-บากียูย (, ) เกิดเมื่อวันที่ 22 พฤศจิกายน ค.ศ. 1987 เป็นนักฟุตบอลชาวเบลเยียม ปัจจุบันเล่นให้กับแมนเชสเตอร์ยูไนเต็ด ในตำแหน่งกองกลาง
ชีวิตส่วนตัวเฟลไลนี่ เป็นชาวมุสลิม โดยชื่อของเขามาจากภาษาอาหรับว่า มารูยาน และเป็นลูกชายของอับดุลลาติฟ แฟลายนี อดีตผู้รักษาประตูชาวโมร็อกโกเอฟเอ คัพ : 2015-2016
อีเอฟแอลคัพ : 2016-2017
ยูฟ่ายูโรปาลีก : 2016–17
อากิตะ (เมือง)
นครอากิตะ () เป็นเมืองศูนย์กลางของจังหวัดอากิตะ ประเทศญี่ปุ่น ได้รับการยกฐานะเป็นเมืองศูนย์กลางตั้งแต่ 1 เมษายน พ.ศ. 2432 เป็นต้นมา
นครอากิตะตั้งอยู่บริเวณที่รายชายฝั่งตอนกลางของจังหวัดอากิตะ โดยทางตะวันตกของเมื่องเป็นชายฝั่งออกสู่ทะเลญี่ปุ่น กลางเมืองมีแม่น้ำโอโมโนะไหลผ่าน
พื้นที่อันเป็นที่ตั้งของนครอากิตะ ณ ปัจจุบัน เคยเป็นส่วนหนึ่งของจังหวัดเดวะ ซึ่งเป็นจังหวัดในยุคโบราณของญี่ปุ่นเมื่อกว่าพันปีที่แล้ว ภายในเมือง มีซากโบราณสถานสำคัญที่เรียกว่า "จิโซเด็ง" อยู่ ซึ่งโบราณวัตถุนั้นล้วนเป็นสิ่งของจากยุคหินจนถึงยุคยาโยอิ ต่อมาในยุคนาระ ราชสำนักได้สร้างปราสาทอากิตะขึ้นในปี พ.ศ. 1276 เพื่อที่จะสามารถควบคุมและปกครองชนเผ่าพื้นเมืองเอมิชิได้ ทั้งนี้ ในยุคเซ็งโงกุ อากิตะถูกปกครองโดยตระกูลซามูไรท้องถิ่นที่ปกครองโดยการสืบสายโลหิต จนกระทั่งในยุคเอโดะ ตระกูลซาตาเกะก็ได้เข้ามาปกครองพื้นที่แถบนี้และสถาปนาเป็นแคว้นคูโบตะ ภายใต้รัฐบาลโชกุนโทกูงาวะ
ในรัชสมัยเมจิ เมื่อรัฐบาลโชกุนโทกูงาวะล่มสลายและอำนาจสูงสุดหวนคืนสู่องค์จักรพรรดิ รัฐบาลสมเด็จพระจักรพรรดิได้ยุบแคว้นคูโบตะ แคว้นถูกแบ่งออกเป็นสองตำบล คือ ตำบลอากิตะและตำบลคูโบตะ และจัดตั้งเป็นจังหวัดอากิตะในปี พ.ศ. 2414 ต่อมา เขตโบราณของอากิตะได้ถูกแบ่งออกเป็นสองอำเภอ คือ อำเภอคิตาอากิและอำเภอมินามิอากิตะในปี พ.ศ. 2421 ทั้งนี้ ในวันที่ 30 เมษายน พ.ศ. 2429 ได้เกิดเหตุเพลิงไหม้ครั้งใหญ่ขึ้นในเมืองอากิตะ บ้านเรือนส่วนใหญ่ถูกเผาทำลาย
เมื่อประเทศมีระบบเทศบาลเกิดขึ้นเมื่อวันที่ 1 เมษายน พ.ศ. 2432 "เทศบาลเมืองอากิตะ" ก็ได้รับการจัดตั้งขึ้นอย่างเป็นทางการ ซึ่งเขตเทศบาลนี้ก็ได้รวมเอาตำบลอากิตะและตำบลคูโบตะที่มีอยู่เดิมเข้าด้วยกัน แต่ทั้งนี้ ในส่วนของพื้นที่บริเวณท่าเรือได้แยกออกไปเป็น "เทศบาลตำบลสึจิซากิโกะ"
ในรัชสมัยไทโช เป็นยุคที่เมืองอากิตะมีการพัฒนาอย่างมาก จากการเข้ามาของบริษัทน้ำมันนิปปอนออยล์คอร์เพอเรชันในปี พ.ศ. 2457 และการเปิดสาขาของธนาคารแห่งประเทศญี่ปุ่น ในปี พ.ศ. 2459
การทัพแอฟริกาตะวันออก
การทัพแอฟริกาตะวันออกเป็นการสู้รบในแอฟริกาตะวันออกในสงครามโลกครั้งที่สองโดยจักรวรรดิอังกฤษและประเทศเครือจักรภพ โดยสู้กับราชอาณาจักรอิตาลี โดยกองทัพอังกฤษและเครือจักรภพเป็นฝ่ายชนะ การทัพนี้เป็นส่วนหนึ่งของการทัพแอฟริกา
รัฐธรรมนูญสหรัฐ
รัฐธรรมนูญแห่งสหรัฐ () เป็นกฎหมายสูงสุดของสหรัฐอเมริกา เป็นกรอบการปฏิบัติสำหรับหน่วยงานของรัฐบาลกลางแห่งสหรัฐ และกำหนดความสัมพันธ์ระหว่างรัฐบาลกลางกับรัฐบาลท้องถิ่นของรัฐต่าง ๆ รวมถึงประชาชนทุกคนที่อาศัยอยู่ในสหรัฐอเมริกาด้วย
สามมาตราแรกของรัฐธรรมูญตั้งกฎและการแบ่งแยกอำนาจเป็นสามส่วนของรัฐบาลกลาง ได้แก่ ฝ่ายนิติบัญญัติ คือ รัฐสภาแบบสองสภา ฝ่ายบริหารนำโดยประธานาธิบดี และฝ่ายตุลาการนำโดยศาลสูงสุด สี่มาตราสุดท้ายวางกรอบหลักระบอบสหพันธรัฐ
รัฐธรรมนูญแห่งสหรัฐได้ประกาศใช้เมื่อวันที่ 17 กันยายน ค.ศ. 1787 ในที่ประชุม ณ ฟิลาเดลเฟีย รัฐเพนซิลเวเนีย และรับรองโดยการประชุมในรัฐต่าง ๆ ในนามของประชาชน โดยจนถึงปัจจุบัน รัฐธรรมนูญแห่งสหรัฐได้ถูกเปลี่ยนแปลงแก้ไข มาแล้ว 27 ครั้ง โดยสิบครั้งแรกเป็นที่รู้จักในนามของ รัฐบัญญัติสิทธิ (Bill of Rights)
รัฐธรรมนูญแห่งสหรัฐจัดเป็นรัฐธรรมนูญที่เป็นลายลักษณ์อักษณที่เก่าแก่ที่สุดที่ยังคงใช้บังคับอยู่ในปัจจุบัน อย่างไรก็ตาม หากรวมรัฐธรรมนูญที่ไม่เป็นลายลักษณ์อักษรเข้าไปด้วย รัฐธรรมนูญของกรุงซานมาริโน จะเก่าแก่กว่า
รัฐธรรมนูญแห่งสหรัฐจัดเป็นหัวใจหลักของกฎหมายในสหรัฐอเมริกาและวัฒนธรรมทางการเมือง โดยต้นฉบับดั้งเดิม ที่เขียนโดยนายจาคอป ชาลัส ได้จัดแสดงไว้ที่ องค์การบริหารจดหมายเหตุและบันทึกแห่งชาติ (National Archives and Records Administration) ณ กรุงวอชิงตัน ดีซี
กฎ 12 ข้อ ของคอดด์
กฎ 12 ข้อ ของคอดด์ คือ กลุ่มของกฎ 13 ข้อ (ข้อที่ 0 ถึง 12) นำเสนอโดย Edgar F. Codd ผู้บุกเบิกแบบจำลองเชิงสัมพันธ์สำหรับฐานข้อมูล โดยออกแบบมาเพื่อระบุว่าอะไรที่ต้องการจาก ระบบจัดการฐานข้อมูลในคำสั่งเพื่อให้เกิด "รีเลชั่นนอล" เช่น ระบบจัดการฐานข้อมูลเชิงสัมพันธ์RDBMS. ในบางครั้งมักมีการกล่าวถึงอย่างขบขันว่าเป็น"คำบัญชาการทั้ง 12 ของคอดด์"
คอดด์สร้างกฎนี้ขึ้นเพื่อเป็นส่วนหนึ่งของการต่อสู้กับกลุ่มที่ขัดขวางแนวคิดของเขาที่เกี่ยวกับฐานข้อมูลเชิงสัมพันธ์
ลาพร็องตีซอร์ซีเย
ลาพร็องตีซอร์ซีเย (; มีชื่อเต็มว่า "The Sorcerer's Apprentice, Scherzo after a ballad by Goethe") เป็นซิมโฟนิกโพเอ็ม ผลงานประพันธ์ของปอล ดูว์กัสในปี ค.ศ. 1897 โดยได้รับแรงบันดาลใจมาจากโคลงภาษาเยอรมันของโยฮันน์ วอล์ฟกัง ฟอน เกอเทอ ชื่อ "Der Zauberlehrling" ผลงานเขียนในปี ค.ศ. 1797
ซิมโฟนิกโพเอมชิ้นนี้เป็นที่รู้จักกันทั่วไป จากผลงานบันทึกเสียงในปี ค.ศ. 1929 โดยวงนิวยอร์กฟิลฮาร์โมนิก อำนวยเพลงโดยอาร์ตูโร ตอสกานีนี และจากการนำมาสร้างเป็นภาพยนตร์แอนิเมชั่น "The Sorcerer's Apprentice" หนึ่งในแปดเรื่องในภาพยนตร์ดิสนีย์ "แฟนเทเชีย" ในปี ค.ศ. 1940 อำนวยเพลงโดยลีโอโปลด์ สโตคอฟสกี ซึ่งดำเนินเรื่องราวตามบทประพันธ์ของเกอเทอ โดยมีมิกกี เมาส์ เป็นตัวแสดงนำ งานแอนิเมชั่นชิ้นนี้ถูกนำมาสร้างใหม่อีกครั้งในภาพยนตร์ "แฟนเทเชีย 2000"
ธวัช สุรินทร์คำ
นายธวัช สุรินทร์คำ (เกิด 30 กรกฎาคม พ.ศ. 2492 ) อดีตสมาชิกสภาผู้แทนราษฎรจังหวัดสุโขทัย 2 สมัย
ธวัช สุรินทร์คำ เกิดเมื่อวันที่ 30 กรกฎาคม พ.ศ. 2492 เป็นบุตรของ นายประกิต กับ นางส่งศรี สุรินทร์คำ สำเร็จการศึกษาปริญญาตรี วิทยาศาสตรบัณฑิต สาขาเทคนิคการแพทย์ จาก มหาวิทยาลัยเชียงใหม่
อดีตเคยเป็นนายแพทย์ ต่อมาเข้าสู่วงการการเมือง ด้วยการเป็นสมาชิกสภาจังหวัด และเข้าสู่การเมืองระดับชาติ ด้วยการลงรับสมัครเลือกตั้งสมาชิกสภาผู้แทนราษฎรจังหวัดสุโขทัย ในการเลือกตั้ง พ.ศ. 2518 และได้รับเลือกเรื่อยมา รวม 2 สมัย
ธวัช เคยดำรงตำแหน่งทางการเมือง ด้วยการเป็นที่ปรึกษารัฐมนตรีว่าการกระทรวงแรงงาน (นายไพฑูรย์ แก้วทอง) (พ.ศ. 2552-2553)
ปี พ.ศ. 2544 ธวัช ลงสมัครรับเลือกตั้งสมาชิกสภาผู้แทนราษฎรในระบบบัญชีรายชื่อ ลำดับที่ 85 แต่ไม่ได้รับเลือกตั้ง
ธวัช สุรินทร์คำ ได้รับการเลือกตั้งเป็นสมาชิกสภาผู้แทนราษฎรทั้งหมด 2 สมัย คือ
เฟอร์นันโด วาร์กัส
เฟอร์นันโด วาร์กัส () อดีตนักมวยแชมป์โลก 2 สมัย ในรุ่นจูเนียร์มิดเดิลเวท เกิดเมื่อวันที่ 7 ธันวาคม ค.ศ. 1977 ที่เมืองออกนาร์ด รัฐแคลิฟอร์เนีย โดยเป็นชาวอเมริกันเชื้อสายเม็กซิกัน มีสถิติการชกทั้งหมด 31 ครั้ง ชนะ 26 ครั้ง เป็นการน็อกทั้งหมด 22 ครั้ง แพ้ 5 ครั้ง โดยเป็นการแพ้น็อกทั้งหมด 4 ครั้ง
วาร์กัสในวัยเด็กมีชีวิตที่เสเพล เพราะความยากจนของครอบครัว จึงเริ่มต้นชกมวยจากมวยสากลสมัครเล่น จนกระทั่งติดทีมชาติสหรัฐอเมริกาได้ไปแข่งในกีฬาโอลิมปิก 1996 ที่แอตแลนตา รัฐจอร์เจีย ในรุ่นไลท์มิดเดิลเวท แต่ทว่าตกรอบที่สอง เมื่อเป็นฝ่ายแพ้ให้กับ มาเรียน ซีเมียน นักมวยชาวโรมาเนียไป 8-10 หมัด
หลังจากนั้น วาร์กัสก็ได้หันมาชกมวยสากลอาชีพ โดยมี ลู ดูว่า เทรนเนอร์ชื่อดังระดับโลกเป็นผู้ฝึกสอน และ แดน ดูว่า เป็นโปรโมเตอร์ ซึ่งวาร์กัสสามารถทำสถิติไม่แพ้และเสมอแก่ใครถึง 14 ไฟต์ และทั้งหมดเป็นการชนะน็อกทั้งหมด จึงได้ชิงแชมป์โลกในรุ่นจูเนียร์มิดเดิลเวทของ IBF กับ โยรี่ บอย แคมปัส นักมวยที่ไม่เคยแพ้หรือเสมอแก่ใครเช่นกันชาวเม็กซิกัน ในปลายปี ค.ศ. 1998 ผลการชกปรากฏว่าวาร์กัสเป็นฝ่ายเอาชนะน็อกไปได้ในยกที่ 7
หลังจากนั้น เฟอร์นันโด วาร์กัส ก็เป็นที่จับตามองของวงการมวยระดับโลก ในฐานะดาวรุ่งดวงใหม่ ประกอบกับบุคคลิกที่ห้าว ไม่เกรงกลัวใคร อีกทั้งยังมีหน้าตาดี จึงทำให้ได้รับฉายาว่า "Ferocious" หรือ "El Feroz" ในภาษาสเปน ซึ่งวาร์กัสเมื่อให้สัมภาษณ์หรือพูดคุยกับสื่อมวลชนมักจะพาดพิงไปถึง ออสการ์ เดอ ลา โฮยา อยู่เสมอ ๆ ในลักษณะท้าทาย ซึ่งขณะนั้นเดอ ลา โฮยา ถือเป็นซูเปอร์สตาร์อันดับหนึ่งของวงการมวยโลกอยู่ จึงทำให้เป็นที่จับตามองของแฟนมวยทั่วโลกว่า ทั้งคู่อาจได้โคจรมาพบกัน
เฟอร์นันโด วาร์กัส ป้องกันตำแหน่งแชมป์โลกของ IBF ไว้ได้ทั้งหมด 5 ครั้ง ก่อนที่จะพบกับความพ่ายแพ้เป็นครั้งแรกในปี ค.ศ. 2000 เมื่อทำการชกล้มแชมป์กับแชมป์โลกในรุ่นเดียวกันนี้ของ WBA คือ เฟลิกซ์ ทรินิแดด นักมวยชาวเปอร์โตริโก ที่เพิ่งเอาชนะคะแนน เดอ ลา โฮยา มาได้ โดยวาร์กัสเป็นฝ่ายแพ้น็อกไปในยกที่ 12 ซึ่งเป็นยกสุดท้าย ซึ่งตลอดการชกวาร์กัสแทบไม่อาจสู้กับทรินิแดดได้เลย
หลังจากนั้น วาร์กัสก็ชกอุ่นเครื่องอยู่หนึ่งครั้ง ก่อนที่ขึ้นชิงแชมป์ในรุ่นเดียวกันนี้ของ WBA ที่ว่างลง เนื่องจากทรินิแดดสละตำแหน่ง วาร์กัสสามารถเอาชนะน็อก โฮเซ่ อัลเฟรโด ฟลอเรส นักมวยชาวเม็กซิกันไปในยกที่ 7 ก่อนที่ถัดมาจะทำการชกล้มแชมป์อีกครั้งกับแชมป์โลกของ WBC คือ ออสการ์ เดอ ลา โฮยา ที่เป็นเสมือนคู่กรณีกัน ปรากฏว่า วาร์กัสก็เป็นฝ่ายแพ้น็อกไปในยกที่ 11 ในแบบที่แทบจะสู้ไม่ได้เหมือนเช่นที่พบกับทรินิแดด หลังจากนั้นแล้ววาร์กัสหันมาชกเคลื่อนไหวอยู่ 4 ครั้ง ก่อนที่จะพบกับ เชน มอสลีย์ ยอดนักมวยอีกคนชาวอเมริกัน ปรากฏว่าวาร์กัสตกเป็นฝ่ายแพ้ที.เค.โอ.ไปในยกที่ 10 เมื่อต้นปี ค.ศ. 2006 โดยที่ตาข้างซ้ายของวาร์กัสโดนหมัดของมอสลีย์จนปูดบวมไปหมด จากนั้นในกลางปีเดียวกัน วาร์กัสยังติดใจในผลการชก จึงทำการขอล้างตาอีกไฟต์กับมอสลีย์ ก็เป็นฝ่ายแพ้ที.เค.โอ.ไปอีกเช่นกันในยกที่ 6
เฟอร์นันโด วาร์กัส ชกมวยเป็นครั้งสุดท้ายถัดจากไฟต์นี้ โดยขึ้นชิงแชมป์ทวีปอเมริกาเหนือที่ว่างในรุ่นซูเปอร์มิดเดิลเวทของ WBC กับ ริคาร์โด มาร์ยอกา นักมวยชาวนิคารากัว ก็เป็นฝ่ายแพ้คะแนนไปอย่างเอกฉันท์เมื่อครบ 12 ยก ซึ่งตลอดการชกวาร์กัสก็มิอาจสู้มาร์ยอกาได้เลย และในไฟต์นี้วาร์กัสปล่อยร่างกายให้อ้วนฉุเพราะต้องทำน้ำหนักเพิ่มขึ้นมา
หลังจากนั้นแล้ว วาร์กัสก็มิได้ขึ้นชกมวยอีกเลย เสมือนกับได้แขวนนวมไปแล้วอย่างเป็นทางการ
ปัจจุบัน เฟอร์นันโด วาร์กัส ได้กลายเป็นนักแสดงประกอบในซีรีส์ชุด "Alpha Dog" ซึ่งออกอากาศผ่านเคเบิลทีวี เอชบีโอ โดยรับบทเป็น ทิโค "ทีเคโอ" มาร์ติเนซ
ทะเลชุกชี
ทะเลชุกชี (; ) ตั้งอยู่ทางตะวันออกสุดของทะเลทั้งหมดในประเทศรัสเซีย ทางตะวันออกติดกับอะแลสกา ทางตะวันออกเฉียงใต้ติดกับทะเลเบริง
กิจกรรมที่สำคัญบริเวณทะเลแห่งนี้คือการล่าแมวน้ำเพื่อการประมง และการล่าปลาคอร์ท
ทะเลเบริง
ทะเลเบริง (; ) ตั้งอยู่ทางมหาสมุทรแปซิฟิก อยู่ทางใต้ช่องแคบแบริ่งที่กั้นระหว่างประเทศรัสเซียและสหรัฐอเมริกา ทางใต้มีหมู่เกาะคอมมานเดอร์กั้นระหว่างทะเลกับมหาสมุทรแปซิฟิค
ทะเลแบริ่งมีความลึกมากเพราะใต้ทะเลมีหุบเหว ทะเลแห่งนี้มีความลึกโดยเฉลี่ย 1,600 เมตร จุดที่ลึกที่สุดมีความลึก 4,151 เมตร แม่น้ำสายสำคัญที่ไหลลงสู่ทะเลแห่งนี้คือแม่น้ำอะนาดึร ที่ทะเลแห่งนี้เป็นแหล่งการประมงหลากหลายชนิด เช่น ปลาในตระกูลปลาแซลมอน ปลาในตระกูลปลาซาดีน และปูอลาสก้า
อีแวน เบอร์เกอร์
อีแวน เจมส์ เบอร์เกอร์ () เกิดเมื่อวันที่ 16 สิงหาคม ค.ศ. 1987 เป็นนักฟุตบอลชาวออสเตรเลีย เล่นในตำแหน่งกองกลางซ้ายให้กับสโมสรฟุตบอลเมลเบิร์นวิกทรี ในฮุนไดลีก
จักรยานฟิกซ์เกียร์
จักรยานฟิกซ์เกียร์ () หรือ ฟิกซี (fixie) เป็นจักรยานที่ไม่มี เฟืองหลังที่ฟรีเท้าได้ ซึ่งเวลาขี่จักรยานนั้นเท้าที่ปั่นจักรยานจะหมุนอยู่ตลอดเวลาตามการเคลื่อนไหวของล้อรถ โดย จานปั่น จะถูกยึดติดเข้ากับเฟืองหลัง โดยเมื่อล้อหลังหมุน ที่ปั่นจักรยานจะหมุนตามในทิศทางเดียวกัน ซึ่งทำให้นักขี่จักรยานสามารถหยุดโดยไม่จำเป็นต้องใช้เบรกได้ และยังสามารถขี่ถอยหลังได้
ฟิกซ์เกียร์นิยมใช้ในการแข่งขันจักรยานประเภทลู่ในเวโลโดรม ซึ่งในปัจจุบันได้รับการนิยมสำหรับจักรยานที่ขี่ตามท้องถนน โดยเป็นที่นิยมโดยมากสำหรับพนักงานขี่จักรยานส่งของในสหรัฐอเมริกาไบท์แมสเซ็นเจอร์ นอกจากนี้ยังคงได้รับความนิยมทั่วไปเนื่องจากรูปร่างและหน้าตาของจักรยานมีลักษณะจักรยานวินเทจน์
ในออสเตรเลีย คำว่า "ฟิกซ์เกียร์" จะหมายถึง จักรยานที่ไม่สามารถเปลี่ยนเกียร์ได้ สำหรับจักรยานประเภทนี้จะถูกเรียกว่า จักรยานต์ฟิกซ์วีล () ส่วนในสหรัฐอเมริกานิยมเรียกกันย่อๆ ว่า "ฟิกซี" (fixie)
ลิมฟา
ลิมฟา () เป็นเทวภาพของน้ำบริสุทธิ์ในศาสนาโรมันโบราณ โดยเป็นหนึ่งในสิบสองเทพเกษตรกรรม ซึ่งมาร์คัส เทเรนชีอัส วาร์โร นักปราชญ์โรมัน ได้บันทึกไว้ว่าทรงเป็น "ผู้นำ" (duces) ของเกษตรกรโรมัน เนื่องจาก "หากปราศจากน้ำแล้ว การเพาะปลูกทั้งหลายก็ไม่สามารถเกิดขึ้นได้ เนื่องจากความแห้งแล้งและอัตคัด" บ่อยครั้ง ลิมฟามักจะเชื่อมโยงกับฟอนตัส เทพเจ้าแห่งน้ำพุและแหล่งต้นน้ำ ลิมฟาเป็นตัวแทนของ "การสนใจการนำไปใช้ประโยชน์" ของน้ำบริสุทธิ์ ตามกรอบความคิดการศึกษาเทพเจ้าโรมันของไมเคิล ลิปกา หรืออาจหมายถึงความชื้นโดยรวม
ลิมฟาอาจเทียบกับกับนิมฟ์ตามเทพปกรณัมกรีก แต่ไม่สามารถใช้แทนกันได้ทั้งหมด ข้อแตกต่างระหว่างลิมฟาและนิมพ์คือ การอุทิศให้กับการฟื้นฟูทรัพยากรน้ำเป็น "กาารอุทิศเพื่อนิมฟ์และยกย่องลิมฟา" ในบทกวี ลิมฟาเป็นสามานยนาม ซึ่งโดยส่วนใหญ่แล้วมักใช้ในรูปพหูพจน์ แต่ก็อาจพบใช้ในรูปเอกพจน์บ้างเช่นกัน โดยมีความหมายถึงแหล่งน้ำบริสุทธิ์ หรืออาจหมายถึง "น้ำ" อย่างง่าย ๆ ลิมฟาเป็นเทพที่เหมาะสมสำหรับบวงสรวงบูชาสำหรับการรักษาแหล่งน้ำ ในวิธีเดียวกับที่เทพลิเบอร์ทรงจัดหาไวน์หรือขนมปังเซเรส
ซูรับ ซเวียเดารี
ซูรับ ซเวียเดารี (; ) เกิดวันที่ 2 กรกฎาคม ค.ศ. 1981 เป็นนักยูโดชาวจอร์เจีย ที่เขาร่วมการแข่งขันโอลิมปิกฤดูร้อน 2004 ในรุ่น 90 กก. ประเภทชาย ซึ่งชนะการแข่งขันและได้รับรางวัลเหรียญทอง เขาเป็นผู้ถือครองทุนการศึกษาสำหรับโปรแกรมโอลิมปิกสมานฉันท์ เขายังได้รับรางวัลสองเหรียญเงินในการแข่งขันชิงแชมป์โลก (ในค.ศ. 2001 และในค.ศ. 2003) และเหรียญทองแดงในการแข่งขันชิงแชมป์โลกในค.ศ. 2002
ซเวียเดารียังได้ลงนามสำหรับการสนับสนุนศิลปะการต่อสู้แบบผสมผสาน สำหรับองค์กรเวิลด์วิกทอรีโร้ด แต่นั่นไม่ได้เป็นการเปิดตัวครั้งแรกสำหรับการต่อสู้แบบผสมของเขา
เขาเป็นลูกพี่ลูกน้องของแชมป์โอลิมปิกอีกรายหนึ่ง ที่มีชื่อว่าอิลเลียส อิลลาดีส (ชื่อแรกเกิดคือ จาร์จี ซเวียเดารี) ซึ่งเป็นนักยูโดชาวกรีกที่เกิดในประเทศจอร์เจีย
การบุกครองอียิปต์ของอิตาลี
การรุกรานอียิปต์ของอิตาลี เป็นการรุกรานที่ของราชอาณาจักรอิตาลีต่อดินแดนอียิปต์ของสหราชอาณาจักรและฝ่ายสัมพันธมิตร
สินสอด (ให้แก่ฝ่ายชาย)
สินสอด (; ; ) เป็นเงิน สินค้าหรือทรัพย์ที่หญิงมอบให้แก่สามีของตนในการแต่งงาน ซึ่งตรงกันข้ามกับการมอบสินสอดอันเป็นการที่ชายมอบทรัพย์ให้แก่ภรรยาของตน ในวัฒนธรรมเดียวกันอาจมีทั้งการมอบสินสอดที่มอบให้แก่สามีและมอบให้แก่ภรรยาไปพร้อมกัน สินสอดเป็นประเพณีโบราณ และอาจมีมาก่อนการบันทึกใด ๆ เป็นเวลานานแล้ว
แต่เดิม วัตถุประสงค์ของสินสอดคือการจัดหา "เงินแรกเริ่ม" หรืออสังหาริมทรัพย์สำหรับการสร้างครอบครัวใหม่ เพื่อช่วยให้สามีทำหน้าที่เลี้ยงดูและปกป้องครอบครัวของตน ตลอดจนถึงการให้ความช่วยเหลือแก่ภรรยาและบุตรในกรณีที่ผู้นั้นกำลังจะเสียชีวิต ดังนั้น สามีจึงมีทรัพยสิทธิ์เหนือสินสอดของภรรยา นอกเหนือจากนั้น ภรรยายังอาจสมทบกับสินสมรสของเธอเอง ซึ่งทำให้ทรัพย์ดังกล่าวไม่รวมอยู่ในสินสอด และจึงเป็นทรัพย์ของเธอเพียงผู้เดียว ทรัพย์ประเภทนี้เป็นทรัพย์ "นอกเหนือจากสินสอด" () และเป็นที่รู้จักกันว่า "สินส่วนตัวของภรรยา" หรือ "สินอันไม่ประกอบขึ้นเป็นสินสอด"
ในบันทึกที่เก่าแก่ที่สุดเท่าที่เคยค้นพบ เช่น ประมวลกฎหมายฮัมมูราบี สินสอดก็ได้รับการอธิบายว่าเป็นประเพณีที่มีมาก่อนหน้านี้แล้ว ระเบียบของประเพณีดังกล่าวรวมไปถึง: ภรรยาจะได้สิทธิ์เหนือสินสอดเดิมของตนภายหลังการเสียชีวิตของสามีอันเป็นสิทธิ์ในมรดกของสามี สินสอดดังกล่าวจะสามารถสืบมรดกตามกฎหมายให้แก่บุตรของนางเท่านั้น ไม่ใช่บุตรของสามีหรือบุตรที่เกิดจากหญิงอื่น และภรรยาจะไม่มีสิทธิ์รับมรดกหากบิดาของนางจัดหาสินสอดให้ในการแต่งงาน หากสตรีผู้นั้นเสียชีวิตโดยไม่มีบุตร ฝ่ายสามีจะต้องคืนทรัพย์สินสอดคืน แต่สามารถหักลบกับมูลค่าของสินสอดที่มอบให้ฝ่ายหญิงได้ แต่โดยปกติแล้ว สินสอดที่มอบให้ฝ่ายชายมักจะมีปริมาณมากกว่า
การตลาดแบบปากต่อปาก
การตลาดแบบปากต่อปาก หรือ การตลาดแบบบอกต่อ () คือเทคนิคทางการตลาดที่ใช้ในยุคก่อนที่จะมีบริการเครือข่ายสังคมเพื่อเพิ่มการรับรู้ในตราสินค้า หรือเพื่อจุดประสงค์อื่นทางการตลาด (เช่น ยอดขาย) ผ่านการพูดแบบปากต่อปาก ที่คล้ายกับการแพร่ของเชื้อไวรัสหรือไวรัสในคอมพิวเตอร์ อาจหมายถึงการพูดปากต่อปากผ่านทางอินเทอร์เน็ต การประชาสัมพันธ์อาจทำได้ในรูปแบบของคลิป เกมในแบบแฟล็ช แอดเวอร์เกม อีบุ๊ก ซอฟต์แวร์เกี่ยวกับแบรนด์ ภาพ หรือแม้แต่ข้อความ
จุดประสงค์ของนักการตลาด เพื่อสร้างความสำเร็จการตลาดแบบปากต่อปาก เพื่อสร้างความโดดเด่นแสดงตัวตนกับแนวโน้มทางเครือข่ายสังคม (Social Networking Potential) และสร้างการแพร่กระจายของสาระให้ปรากฏกับคนส่วนหนึ่งของผู้คนและมีความเป็นไปได้สูงที่ที่จะแทนที่คู่แข่ง
ดอกกี
โทกิ (, ) หรือที่รู้จักในอีกหลายชื่อไม่ว่าจะเป็น Gonzo 'The Notorious Kid' หรือ The Dirty South Korean, Young King Young Boss ชื่อจริงคือ ลี จุน คยอง เป็นลูกครึ่งเกาหลี ฟิลิปปิน-สเปน ชี่นชอบเพลง Hiphop และ การ Rap ตั้งแต่อายุ 11 ปีจนเริ่มมาเขียนแรพและแต่งเพลงเองตอน อายุ 12 หลังจากนั้นจึงลองหัดเล่นดนตรีหลายๆอย่าง จนกระทั่งเริ่มเข้าสู่วงการเพลงอย่างจริงๆจังเมื่อตอนอายุ 13 และได้ร่วมงานกับ
Dok2 มีผลงานเพลงครั้งแรกเป็นของตัวเองเมื่อปี 2006 ในนาม ALL BLACK (ตอนอายุ 16 ปี เท่านั้น) ร่วมกับ Microdot ใน Single : Chapter 1 / MUSIC, 2006 ชื่อของ Dok2 ในภาษาไทยนั้นสามารถเรียกได้ทั้ง ด๊อกทู และ ดอกกี เพราะการอ่านออกเสียง "2" ในเกาหลีจะอ่านออกเสียงว่า ยี่ หรือ อื ซึ่งมีความหมายในภาษาเกาหลีว่า "ขวาน" และออกอัลบั้มของตัวเองในปี 2008 ซึ่งขณะนั้นดอกกีได้เข้าร่วมกลุ่มแร๊พเปอร์ชื่อดังของเกาหลีไปเรียบร้อยแล้วนั่นคือ The Movement Crew ประกอบไปด้วยสมาชิกชื่อดังมากมาย
อาทิ - Tiger JK , - Gaeko, Tasha aka Yoon Mi-Rae, Sean2Slow, - , n, DJ Tukutz, TBNY - Topbob, Yankie, Double K เป็นต้น
นอกจากจะทำงานเพลงของตัวเองแล้ว ดอกกียังเคยเป็น Producer ให้กับศิลปินแรพคนอื่นๆด้วย
ปัจจุบันดอกกีเป็นศิลปินอิสระ และเป็น C.E.O ของค่าย ร่วมกับ
Dok2 ตัดสินใจออกมาจัดตั้งค่ายของตัวเองในปี 2011 โดยเป็นการก่อตั้งค่ายเป็นครั้งแรกร่วมกับแร็พเปอร์รุ่นพี่ The Quiett ซึ่งขณะนั้น The Quiett เองก็ได้ออกจากค่ายเดิมของเขาอย่าง Soul Company แล้ว ทั้งคู่ตัดสินใจก่อตั้งค่ายร่วมกัน โดยดำรงตำแหน่ง C.E.O ร่วม ต่อมาในปี 2012 ค่ายได้เซ็นสัญญากับศิลปินคนแรก นั่นคือ Beenzio (แต่ดำเนินงานในลักษณะของกลุ่มเพื่อนมากกว่าจะเป็นศิลปินในสังกัด) 1LLIONAIRE ในยุคก่อตั้งเป็นการดำเนินงานร่วมกับ Jay Park แร็พเปอร์เกาหลีชื่อดังภายหลังจากที่ Jay Park กลับจากอเมริกาและเริ่มงานกับ แร็พเปอร์ใต้ดินและแร็พเปอร์เกาหลี-อเมริกันหลายๆคน 1LLIONAIRE เป็นหนึ่งในกลุ่มที่ผลิตผลงานร่วมกับ Jay Park มากมาย และยังเคยออกทัวร์คอนเสิร์ตร่วมกันในคอนเสิร์ตของ Jay Park ด้วย
JAY PARK FAN MEETING ASIA TOURS
โทกิยังเป็นหนึ่งในศิลปินรับเชิญที่ได้ร่วม เอเชียร์ทัวร์กับ เจย์ปาร์ค ใน 6 เมืองใหญ่ ได้แก่ เกาหลี สิงคโปร์ ฟิลิปปินส์ ไทย มาเลเซีย อินโดนีเซีย ร่วมด้วย Art Of Movement และ The Quiett